
Despre tobtul Gui Fle 


Cuvant inainte 


aripi de pământ aripi de aer aripi de fluturi 
crescute din răni din carne din vânt 

toate se înalță într-un zbor fără ţintă 
haotic 


pe sub coaste 

o armată de îngeri săpând un tunel 
între lumea de astăzi și lumea de ieri 

e tot o hărmălaie de zâne și viermi 

iar funia a inmugurit de veghe a moarte 
în jurul gâtului firav 

cineva s-a trezit din somn și a zis 

ăsta e Pic 


1. Despre rostul lui Pic in lume 


e sigur 

Pic nici nu a existat 

a fost mai mult 

o zbatere în gol o eroare 
un ou de cuc 

ținut la subsuori 

de zane și îngeri betivi 


mai degraba cateva cuvinte 

fara sens înfipte în tâmplă de vant 
poate un suflet chircit a fost 

un fel de a rata 

o umbra ratacitoare 
înspăimântată de fiare 

de stime de inorogi în zale 
într-un sfârșit cumva din greșeală 
ucis într-o noapte lipsită de har 
de singurătate de uitare chiar 
sub prunul bătrân uscat 

cocârjat sub ninsoare 

vremea lui Pic uitată 

în triste felinare 


2. Nasterea si moartea lui Pic 


despre mine pot sa spun 

ca locuiesc in timpul satului meu 
aici dimensiunile au un alt rost 

sau poate nu exista 

oamenii sunt altfel 

seamănă a păpuși mecanice 

și ei plutesc fără zgomot 

purtaţi de vânt peste livezile bătrâne 
duhnind a tutun a crâșmă a fântână 


cred că m-am născut 

într-un timp bramburit în căruţă 
- mereu am spus 

că m-am născut fără voia mea 
că m-am născut din frică 

ca un coşmar teribil 

unde mama îmi murea 

cu uterul străpuns cu un fus 

ca o lance de foc 


de trait am trăit în aceeași căruţă 
cu aripi de lemn străvezii putrezite 
scoartele se subtiau se inaltau 
îmi veneau peste umeri 
înlănţuindu-mă cu fier greu 

zborul îmi era scurt 

nici măcar o secundă 

doar dorinţă 


acum știu deja 

că la moartea mea 

vecinii au să arunce cu pietre în căruță 
să-i spargă bucata mică de zare 
lumina ce încă persistă 

în felinarul de sticlă 

în ochiul de pisică 


fără motiv cam la un an 

primarul o să transforme căruța 

cu hamuri cu scoarte cu oistea de fier 
în casă memorială 

aici s-a născut 

a trăit 


a iubit si a murit Pic 

cata stupoare 

cei care m-au lovit vor vinde bilete la intrare 
vor duce pana si oistea la fier vechi 
rotile carutei 

le vor vinde la piata in oras 

unora care le vor atarna 

pe peretii sufrageriei zugraviti cu sclipici 
fara sa stie ca in ele sunt inchise 
cioburi din sufletul meu 

si că o să-i bantui ori de câte ori 

îmi va fi dor de mine 

sau voi vrea să scriu un poem 

despre cum a trăit și a murit Pic 

3. Calatorul dintre morti - curatatorul 


nu ştiu cum dar m-am trezit zburând, așa, deodată 
de la moartea mea întâmplată 

către o altă moarte 

ce stă să înceapă 

zborul acesta ca o vibraţie rece 

aripă de gheaţă 

se întâmplă numai în somn 

somnul acela care ţine trei zile pe pământ 
în cer o veșnicie 

și unde 

tristețea din sufletul meu înflorește 

a lumină 

lumina e gândul lui Dumnezeu 

strălucind prin toți ochii lui ingeresti 


curios e că nici nu-mi simt trupul trupul lumesc 
ce știu e că trebuie să spăl 

sufletele celor morţi 

trei zile la rând 

mi s-a dat un burete și un fel de tomberon 

pe care îl împing din moarte în moarte 

din păcătos în păcătos dintr-un somn în alt somn 
și de pe pământ se aude cântând 

un vechi saxofon 


mai știu că toată suferința 

adunată din tot felul de singuratati 

e în fapt smerenie și că trebuie să mă supun 
să îndur fără crâcnire 

fără să aștept vreun răspuns 

câtă tristeţe poate să-ți încapă în suflet 

se mira cineva, uitându-se la mine 

cât pustiu câtă vină 


- unde sunt asistentele cu acele lor mov 
din care spitalul picura somn 

ce tragic sunau pașii lor pe holurile pustii 
femei speraclu cu părul fuior 

împingând cu zgomot un cărucior 

cu aspirine feșe alcool 


altfel timpul îmi trece greu 
tot împingând tomberonul 
și zborul din suflet la alt suflet 
îmi e tot mai târșit mai obosit 
și lacrimile mi se preling grele 
de pe obraz 
în sicriul din lemn ieftin de brad 

4. lubirile lui Pic 


Pic a iubit haotic inca de mic 

nici macar atat nu a reusit 

să iubească până la sfârșit 

să fie bărbat să fie iubit până la moarte 

și asta îl face să sufere din dragoste și acum 
în casa de lut 

casa bătrânească de pe caisului doi 
vecinii se uită la el cruciș 

„uite cum îi fug mosneagului ochii piezis” 
zic mai ales vecinele cu breton si batic 
de nu le-ar fi frică că-i fărâmă vreun os 
l-ar tăvăli un pic pe patul pufos 

pe patul de stele de iarbă de greieri voioși 
să zboare în înalt zborul acela proscris 
spre Marduk acasă 

planeta interzisă de atâta timp 


să faci dragoste nu se uită zicea Pic 

e ca mersul pe jos 

urci în femeie ca în ceruri sfios 

apoi ne spunea povestea ceasului bortos 
ceas cu pendulă și-un cuc somnoros 

fluturi bolnavi ne loveau violent în tâmplă 
alteori curgeau lin peste curiozitatea noastră 
până cand ne amorteau maxilarele 

într-o uimire nefirească 

4.1. Prima iubire a lui Pic 


prima dragoste s-a intamplat intr-o vara 
august saptezeci si patru 

dupa moartea stupida a Mariei 

o fata frumoasă de optâşpe ani 


port si acum in suflet durerea 

tanjirea dupa ea 

revelatia luminii pierdute 

realitatea cruda ca n-am sa-i mai simt 
respiratia fierbinte pe umar in palma 
sanii mici abia inmuguriti gandul flamand 
femeie intamplata plutind 

si ea se intrupa in mine pe furis 

ca si cum deja se aprobase să fiu 
calatorul dintre lumi 

sperand pana la sange ca ne vom regasi 


soarele picura doar apa de ploaie parsiv 
ce festin 

miroseam a frica miroseam a vin 

pana adormea 

si noi exaltam ca si cum 

moartea ne-ar fi murmurat 

cuvinte de dragoste soapte 


de un timp ies la o tigara in parc 

brat la brat cu sora sefa 

sefa peste sufletele ostenite 

si de fiecare data sangele meu se ingrosa 
ochii îmi străluceau pielea se albăstrea 
timpul abia de îl percepeam și se întâmpla 
ca de undeva glontul de fier 

să se furișeze și să mă lovească-n sfârșit 
în tâmplă! 

4.2. Chapeau bas 


unde in fata femeilor Pic isi scoate palaria 
abia dupa aceea isi da jos nadragii 
iar bucuria lui era imensa 

iubea altfel femeile cumva 

iar dorinta carnii aproape lipsea 
sufletul lui doar cenusa 

poate doar poetul din el era viu poate 
dar si el de la o vreme a cedat 

si-a dus talentul in munti 

si dupa un timp, alt timp a urmat 

mai crancen 


corabia lui fara timona a tot ratacit 
nicicand ancorata 

nicicand fara vant tn panze 
fantoma in ceata ratacind 

spre nicio tinta spre nicio maiastra 
doar apa doar zane batrane 


manunchiuri de raze tainicul rit 
misterul cântării etern visatoare 
adânc îngropată în palide viori 


în lumea lui, Pic tot preumblând 
femei îndurerate femei în rochii albe 
copii cu frunti stelare copii predestinati 
dorința sufocată în propria-i vină 
hei, 

nu aruncați cu piatra în el 

în blestematul de Pic 

născut în zi solară 

o zana încruntată crancen a rostit 
Pic e lumină 

și atâta bucurie nu poate fi 

deodată transformată 

în durere în lacrimi în chin 

4.3. A doua iubire a lui Pic 


cate suflete nepereche 

ratacesc in ceaţă ametite de dor 

tot jinduind iubire 

pe cand noi 

noi ne-am trezit deodata indragostiti 
dragostea aia turbata 

mai ştii, de cum am intrat 

ochii mi se lipisera de privirea ta 

si ne-am cutremurat 

pana in strafundul fiintei noastre 

si cum eram invaluiti intr-un halou misterios 
și cum zburam cat de înalt zburam Doamne 
inlantuiti ca o flacără 

pe deasupra invitaţilor tăi 

cum îi ameteam pe toți 

și cum cădeau secerati 

beti de iubire 


ne-am regăsit definitiv 

abia la prima imbratisare 

bărbat femeie - nunta sufletelor noastre 
și în același timp ne-am mântuit si pierdut 
apoi ne-am întrupat infrigurati 

în ființa aceea cosmică 

despre care am visat 

despre care au visat 

îndrăgostiţi lumii 


dar, abia începuseră să ne crească aripi 
inconstienti am ucis 

pruncul nostru fără nume nenăscut 

poate rostul nostru pe lume 

cine mai știe 

și pentru care niciodată nu vom înceta să plătim 


ceva cumva a fost greșit 

ne-am zidit pe rând în piatră în cruci 
două umbre plutind în van nefiresc 
ca o corabie fantomă 

venită de nicăieri 


de ars am ars dintr-odată amândoi 
până la scrum vom muri 

ucişi de întunericul din noi 

fără milă 

5. Întunericul din Pic 


as putea sa-mi imaginez 

cum eu undeva într-un sat din câmpie 
acolo unde am strâns tristetile 

și le-am așezat ca pe metereze 

o fortăreață 

înconjurată de un sant plin de flegme 
în care cineva va îneca iubirile 
trecute și cele ce se vor întâmpla 
multe nunţi mi se vor întâmpla 

și fiecare dintre ele aducând 
întunericul lor 

toţi nuntașii se vor ascunde în mine 
le voi simţi durerea și focul 

din carne din oase din sânge 

într-un târziu 

se vor preschimba în îngeri 


îmi inchipuiam în mintea mea bolnavă 
că va veni timpul când 

voi putea schimba în profit 
întunericul pe lumină 

și că voi străluci de unul singur 
în isteria ce mă va cuprinde 

și unde îmi voi tăia venele 
apoi 

cu sângele gâlgâind din braţ 

a smerenie 

voi râde în hohote 


câtă suferinţă poate duce Pic cu el 
se minunau vecinii 


știu doar că visam cum voi lumina 


asa cum luminează luna pământul și apele si cerul 
și vântul să-mi tot șușotească că sunt liber 

Poem bramburit tăiat în felii 
- experiment în două părți inegale despre viata feliată Julien - 


l 

abia trezit ies si mă tolanesc pe iarbă 
cu viata îndreptată spre sud 
întotdeauna la sud e mai cald e si soare 
oricum e foarte bine 

şi mă holbez la tine 

pana-mi inverzesc ochii 

si-mi cresc muguri pe lobi 

tocmai fredonezi imnuri strabune 

si deodata 

viata se trezeste in livezi 

asistentele batrane 

cele din schimbul trei 

isi fac rondul 

tu defilezi eu infig o seringa 

în patul de fier 


pe la pranz torn in mine 

printr-o palnie de plastic gri petrol 
gandurile versurile inganate 

si tot ce musteste a saliva 

le-am strans din iarba 

ori le-am stors din unghii 


cei mai bolnavi decat mine 

e bine sa le tina sublingual 

intre zece cinsprezece minute 
apoi sa le inghita cu apa 

apa sfintita 

apa tinuta sub clopotul de bronz 


de cele mai multe ori sunt 
cu pumnii stransi si lovesc in lume 
crosee de fum bum-bum 


de cele mai multe ori 
stau intre doua oglinzi convexe 

rasucind fire subtiri de otel ruginit 

si nori se ridica din maini 

nori de rugina de moarte 

peste furnalele gri tot o ruina 

din orasul de fier 

de peste drum se aude o mașină sleampata 
molfaind silabe 

un claxon ragusit consoane 

de la streașină pică rășină nu-i nimic 
nici nu știu de ce ești plecată în lume 
deși te-am declarat pierdută de mult 
uitată la gară pe o bancă de lut 


Ii 

După amiaza în loc să dorm 

mă zgaltai 

îmi tremură carnea pe oase râzând 
toate amintirile mele au boala Alzheimer 
ochii îmi trădează dementa senilă 
sunt praf 

de obicei mă urc pe casă și mă dau 
pe burlanul din tablă zincată 

pana ma subtiez si mă lungesc 

de ating cu mâinile stelele pe cer 
atunci mă mai urc o dată pe casă 
aşa de ultima oară 

strig cat ma tin plămânii 

fa, te iubesc 

femeie ignoranta femeie capcana 
si ma arunc direct in cap 

pe iarbă sau în betonul armat 
imediat adorm 

și dorm cam somn de două vise 
mă învelesc de zor cu aerul umed 
cu ziare frunze și zâmbesc 


- ce bine îmi e când iubesc! 

Umbra zeului poet e muta 


noi poetii calatorim in lume sub forma de ingeri 
carduri carduri si bolnavi de cuvinte 

de atata iubire ne dor picioarele 

si ne cresc aripi 

de cele mai multe ori 

ne inecam in vinul ieftin si acru 


unii suntem veseli 

cei mai multi dintre noi suntem tristi 
suntem aceia care umplem noaptea 
cu flori de gheata ferestrele voastre 
suntem aceia care 

smulgem cuvintele poeme din noi 
ca pe niste rani 

bucati de carne 

bucati de suflet 

si le plangem lacrimi de fier 

cu gust de glont 

cu gust de moarte 


ne subtiem cu fiecare cuvant scris 

ori rostit ca pe soapte 

cele mai frumoase poeme le platim 
cu ani din viata noastra 

pe care îi plătim senini 

ca și cum am fi daruiti zeilor coasă 
astfel de jertfe înalţă 

ne fac speciali 


cei mai multi 

ne întoarcem în noi sub formă de versuri 
ca nişte păsări călătoare primăvara 

la vechile cuiburi 

spune și tu, 

ce poate fi mai frumos? 

Poezie angelica 
- alt experiment la fel de nereusit - 


de fiecare data cand deschideai fereastra 

trecea prin sufragerie nepasator tramvaiul doispe 
zdranganind din tablele ruginite 

cu geamurile sparte murdare botite 

(in tinerete tramvaiul a fost tanc mandru cu senile si creste) 
si de fiecare data 

lustra incepea sa tremure 

lustra aia cumparata de ai tai din magazinul satesc 
cumparata la pachet 

cu o lampă cu fitil cu oglindă si toarta 


când închizi fereastra 
se face liniște la loc 
și avem impresia că am fi murit 


mai toată ziua stăm în bucătărie 

bem cafea si fumăm ţigări proaste 

sorry am uitat că nu mai fumez 

nu sunt eu cel care trage adânc din ţigară 
m-au internat la spitalul municipal 

și nu m-au mai lăsat să mă întorc acasă 


în somn dacă nu mă bat plâng 

visez că ni s-a sfârșit timpul 

iar de la centru nu ne-au mai promis nimic 
cred că şi când mă bat visez că murim 
alerg îngerii în somn si îi prind de aripi 
îi arunc până se face zi 

când mă trezesc de necaz 

înfig tije de crin în fereastră 

și se face curent și o hărmălaie albastră 
se face și frig așa dintr-odată 

tu asculti muzică veche în cască 

eu lovesc televizorul să meargă 

de atâtea lovituri i-a crescut o gâlmă 
exact sub milieul lucrat 

de tine în nopțile cu lună 

la miezul noptii fix ieseai sa fumezi 

ti se amesteca fumul de tigara 

cu intunericul sarpe fiara 

ce se prelingea rece pe sub pleoapa rara 
ori pe furis tiptil pe la subsuoara 

cel mai mult iti placea sa cobori in mine 
cu sufletul ud si taceam cel putin o luna 
vezi tu tacerile astea au sapat adanc 
sunt numai gropi in carne sub piele in gat 
tacerea ca un vultur nocturn 

ca un demon nebun îmbătat cu o prună 


realitatea de azi este într-o altă paradigmă 
fata de masă în carouri 

e cuprinsă si ea de spaimă de milă 
bântuită de îngeri zici că e o eșarfă nebună 
sub prunii de dar sub bolta furată 

de prinți cerşetori ce ne bat 

în poartă 


când iti amintești de mine deja e spre apus 
și nu ne mai dă lumină nici lustra 

nici lampa cu fitil 

umbrele ies din pereți toate deodată 

cel mai mult și mai mult îmi place să alerg 
în căruciorul cu o singură roată 

din bucătărie în sufragerie cu viteză în pantă 


jest un autre Rimbaud șoptesc 

și nu înţeleg de ce de ce nu găsesc în mine 
pe celălalt eu 

cel ce poartă adevărata vină 

identitatea de poet cerșetor cu baston 


când ne trezim suntem demult plecaţi de-acasă în moarte 

Devenire degeaba 
- fantezie pe toate vocile și-o coardă dementa - 


viata se învaţă îmi spunea cineva 

pui burta pe carte și după ceva exerciţiu 
vei trăi așa cum probabil 

o vei putea rescrie 

chiar dacă noaptea e plină ochi 

cu șrapnele și orci 

iar grădina cu flori e populată cu porci 


să nu uiţi există viata în tot in toate 

așa cum există și-n moarte 

chiar hoașca de ea a pus-o deoparte 
pentru vremuri cumplite vremuri deșarte 


nu-i greu 

primul lucru pe care trebuie să-l înveţi 
este cum să te întorci mândru acasă 
din lumea de apoi 

baţi cât poţi de tare cu pumnul în cer 
și ti se vor deschide cu zgomot în fata 
și poartă și drumurile toate, 

ce soartă! 


să știi că și femeia se învață 

îmi spunea altcineva 

un donjuan bătrân și surd de-o ureche 
privești câteva ore bezmetic la lună 

și vei putea folosi cu îndemânare cu artă 
orice femeie 

doar că timpul se petrece altfel atunci 
totul e să nu te sperii și să te arunci 

cu capul ca boul înainte 

în prima femeia cuminte 


24 


întâlnită în drum 


din pereţi ieșeau oameni cu har 

cu tot felul de oase înfipte în cap 

plini de moloz de harpe zdrobite 

de versuri cu tâlc 

poete hârşiite 

se încolonau în spate pe alee 

făceau câteva selfie-uri și plecau în tranșee 


prin sânge treceau soldaţii de fum 

soldaţii brichetă tot scăpărau cu îndemânare 
amnare 

și zuruind din urmă pe drum 

venea o bravă trotinetă 

Zur-zur zur-zur din roată scrâșnind 

câţiva corcoduși 

cântau lălăit let it be după ureche 


îmi apartii toată pe dinăuntru 

iti spuneam iubito 

coastă cu coastă 

și o unghie roasă doi ochi 

vai ce frumoasă 

ești te scuip fericit să nu te deochi 


te-ai preschimbat dintrodată așa, întoarsă 
în carnea ta inota un bărbat femeie 
ningea mult și prost în Calea Lactee 
prunii de zor mă strigau pe nume 

mirune mirune degeaba 

eram iar mire falnic și june 


un lucru să nu uiţi 

îmi spunea un al treilea șoptind 

un înger căzut cu aripi și ghete 

negre când ajungi pe pământ iubeşte iubește 

atat sunt sigur ca stiu 

in viata trecuta am uitat sa fiu 

am uitat să-ţi privesc surasul cald viu 
să-ţi susur iubirea pe gât la ureche 
femeia mea din vis femeia mea pereche 

Ultimul poem de dragoste scris în spital 


şi-a băut timpul secundă cu secundă 
în cârciumi murdare cu zgomot şi fum 
până nu i-a rămas nimic 

şi-a cheltuit până şi unghiile şi harul 
dar mai ales femeile una câte una 


l-au găsit într-o dimineaţă 

lipit de o bancă în parc 

hainele îi erau ude rupte în fâşii 

din el rămăsese doar piele şi doar păr 
şi un miros greu de urină de alcool 

de medicamente şi spermă 

de om sărac murdar 

l-au internat în spitalul municipal 

cu noi în salon 

mai întâi l-au spălat cu furtunul apoi 
l-au aruncat în fata uşii să ne ştergem pe el 
de cate ori vin să ne facă injecții 
asistentele îşi curăţă pantofii 

de părul lui de pe piept 

si el se latea si se făcea tot una 

cu spitalul cu paturile de fier cu ușa 
câteodată ofta chiar a si râs 

când i-a trecut cu roata carutului 
asistenta șefă peste buza de sus 


într-o dimineaţă nu l-am mai văzut 

am presupus că i s-a împlinit soarta 

și a plecat 

cineva a zidit o scară între spital şi cer 
şi când ni se face timpul 

ne inaltam fericiţi către nicăieri 

Toamna - cantecul oaselor noastre 


strazile s-au umplut de ploaie 

si de fetele noastre fara chip albe 
de frunze de cenusiu de toamna 
cerul e acoperit de asistentele 
din spitalul municipal 

care zboara pe biciclete cantand 
let it be al lui beatles 

lasati-ne sa fim lasati-ne sa fim 


nici nu stiai 

ca masinaria complicata a ochiului 

e menită sa ne orbeasca în final 

sa ne fulgere creierul a cenusa 

cum nu stiai nici 

ca e la fel de monstruoasa 

ca o fiară mecanică cu scripeti 

cu roti dințate scartiind lugubru fierbinte 
și noi privim în continuare lumea prin ochi 
până se face toamnă 

și adormim cuminţi în frunzele noastre 


pe mine mă iubesc toate amintirile tale 
mai ales când vine toamna 

cu septembrie acela galben pufos 

te apucă așa dintr-odată chemarea 

și parcă ești mai proaspătă mai vie 

eu eu mă risipesc sunt într-un vis 

ce trece în alt vis 

ca o moară care macină nimic 


cineva golește nopţile noastre de somn 
îl face grămadă și îi dă foc 

altcineva strânge sute mii 

de tije subțiri de crin 

le înfige pe rând în oasele noastre 

și ele cântă sublim ca o orgă în ceruri 
și nici nu observăm 

că s-a făcut iar toamnă și o să murim 

Negatie 


nu din intamplare mi se 
tot scurgea lumina 
incet incet din ochi si 

si nu degeaba in mine 
a ars un rug 

cu flacari reci albastre 


in fiecare dimineata 

ne intoarcem ca pe ceas 
unul pe altul 

apoi ne razvratim în parc 
ceva mai mult de-o ora 
cand obosim 

ne închidem în noi 

și murim cenușiu 

de unde am rămas 

mai departe 


mai știi cum dormeam în mlaștini 
și sângeram apusul peste ape 
sau cum fulgerau morţii verzui 

în pământul sihastru 

și cum se căsca nimicul în adânc 
în smârcuri măiastru 

Moartea mea straina 


mai întâi am construit un zid în jurul meu 
un zid înalt de piatră şi am sperat 

să te uit 

dar fiecare pasăre 

fiecare adiere care trecea peste zid 
purtau veşti şi doruri şi numele tău 

pe aripi 

şi mă durea şi plângeam 

şi desenam cu creta pe zid 

amintiri, fiecare gând fiecare tu 


am umplut zidul cu desene 

şi zidul în loc să se îngroaşe 

parcă se subtia 

când am terminat creta 

am continuat să desenez cu carnea de pe degete 
cu sângele din mine şi toată ura mea 

cu înverşunare nebună 

până când s-a ros toată carnea 

şi oasele degetelor 

roase şi ele de zid 

au fost luate de vânt şi răspândite în zare 
şi ele se auzeau ca un ropot 

venind din depărtarea goală 


am ucis toate păsările 

toţi fluturii 

şi vântul l-am ucis 

am blestemat toţi sfinţii 

şi lumea toată am blestemat, 
degeaba! 


acum te auzeam în sânge cum urcai 
spre tâmplă apoi în ochi 

unde te înecam cu lacrimi 

şi iar te auzeam în sânge 

şi cum urcai spre tâmplă spre ochi 
până am orbit 

şi tot aşa te-am auzit în suflet 
până am surzit 

am urlat, am urlat în noapte 
până am mutit 


am si murit putin 


dar tu, tu murisesi demult, tare demult 
si moartea mea straina si moartea ta durut 

Adagio 


intotdeauna mi-au placut umeri tai tristi 

bratele atarnand a lene obosite de nunta 

ori buzele crapate de dorinta 

pielea nadusita cum mirosea a frumos a femeie 
încăpeai toată în sufletul meu 

aşa cum dormeai într-un colt 

cu capul rezemat de dorinţă 


ești dragostea mea de sfârșit, stiai? 
vei înflori divin sub mângâierile mele 
sânul tău stâng copilul meu 

ţi-l voi inlantui cu zare 

şi în cartea cu poeme am să-l aşez 
la presat ca pe o floare 


am să te ascund în căușul palmei mele 
ca într-un fruct 

și am să te acopăr cu uimire şi-un sărut 
să nu te pierd si nimeni să te fure 

să nu înflorești să nu te înalţi 

în alte braţe poate reci străine 

am să te prefac în vin apoi în pâine 
sălbatic am să musc din tine 

și vinul am să-l sorb pe tot 

cu multă gingăşie în nestire 


eu zic să zbori cât încă mai ai aripi 
să nu sfarsesti în braţele mele ca în lanţuri 

Calea ferata 
(experiment si dadaist si mixt, deloc trist) 


ce zici de imaginea asta 

pe calea ferata un poet zdrobea cuvinte cu ranga 
nimic imi raspunzi 

dar de ce un poet de ce neaparat 
dinga-linga-dong-dong-dinga? 

mai ales cui folosesc cuvintele zdrobite cu limba? 


cine nu e gata il iau cu lopata 

bolboroseste din groapa mofluz tata 

doua pisici tigrate si-au dezbracat de ciuda blana 
cea înaltă e ioana pe cea mică o cheamă ana 

cip cirip cip cirip strigă o pupăză în ibric 


nimănui poate lui zic și eu 

or fi bune or fi zâne poate scriem un poem 
despre burlăcie cununie tot să fie 

ori dăm foc aragazului pricopsit cu zăbrele 
apoi tuşesc groaznic 

poeții sunt de obicei bolnavi de iele 

și de multe alte cele 

cu plămânii arși prinși în caiele 

și mustind Doamne de har 

nici măcar nu ai habar 

fugi cu ion în hambar 

dar iti amintești măcar 

să-mi prăjești mărar 

pentru la spital 

să mă bucuri cu emil brumar 

apoi 

bem o cafea turcească și rece petrece 
cu patul de fier 

și patul zbârnâind din saltea în salon 
apoi ea cea mai cea de ea 

pedalând de zor bicicleta de sefa 

care era și neagră și cu ghidon 
deodată se trezi speriat din somn 

cel mai bolnav dintre noi spiridon 

bulion bulion strigam cu totii in cor 
încercam si eu umil sa te trag într-un pistil 
și-a căzut din nori cu stil 

peste cap un avion 

cu motor și cu rotor 

ia-mă și pe mine-n nor 

și mă plouă pe picior 


pe calea ferată un poet cu danga 
zdrobea vesel și-ndoia cu furie ștanga 
apoi își trăgea fudul peste ochi 

chiloţii tanga 

și din cer se auzea 

cum cânta divin talanga 

şi-un vechi clavecin 

se-auzea de la vecin 

langa - langa 

Salonul de trecere 


ce sarbatori avem aici 

în salonul unu etajul trei 

parcă era o maşinărie de vânturat 

de ales morţii dintre vii 

aici până şi asistentele sunt bolnave 
atât de bolnave încât noi 

cei care ne mai ţinem încă pe picioare 
stăm la căpătâiul lor 

şi le punem compresii şi ghiata pe tâmplă 
sau pe pieptul turtit 

cu sânii de gumă 

și unde moartea 

scobeşte în carne după sânge 

şi de unde nimeni 

nu a vestit măcar o fărâmă de zi 


din când în când la ferestre ni se arată 
paraşutistul divin 

îmbrăcat în flăcări, 

creştin şi autist 

şi nu ştiu de ce 

numai noi vedeam semnele 

lăsate pe cer 

nici nu ştiam la ce folosesc 

dăm din umeri apoi ne strecurăm 
înapoi în boală stingheri 


în spitalul nostru 
sunt două rânduri de paturi 
pe o parte cei nemângâiaţi 
cu somnul în spasme şi chinul tipat 
oameni pierduţi 
o, câte zboruri s-au stins 
şi nimeni nu-i mai strigă pe numele mic... 
pe cealaltă parte 
sunt morţii nostri carati prin întuneric 
trişti singuratici si inviati 
şi ei se tanguiesc în paturile lor 

apoi 


trupul le curge prin haine 

prin crapaturile luminii 

și se pierd ca o urmă de fum 

până se face linişte 

apoi fâl-fâl se aude deodată în pereţi 
s-au dus 


- oglinzile, cum ne slutesc ele chipul şi nici măcar nu simţim 

Zi de vizita 


cand se stinge lumina 

suntem dintr-o data destepti 
azi-noapte a crescut pe hol un copac 
are 0 elice in varf si un motor turbat 
zbarnaie tremura ciudat 

în întuneric ninge cu frunze sub pat 


nu știu de ce 

dar se amestecă cerul cu pietrele 
păsările măiestre cu scoici 

de-a valma în spitalul nostru șchiop 
se amestecă și 

animale cenusii şi fluturi cu un clop 
şi asistente multe cu cioc 

iar în loc de mot 

sufletul meu miop 


o, cresc cimitirele cat munţii de înalt 
frica ne roade papucii sub pat 
femei cu fermoar se abat 

la poarta de fier 

nici nu ştiu de ce nu răzbat 

până la noi cei spânzurați 

de perfuzii 

atarnati ca nişte clopoței 

de ger de pervaz 


să se facă linişte urlă asistenta şefă bărbat 
şi se face 

până când un bolnav 

topaind într-un picior cocostarc sprintar 
porneste motorul din pom 

zbâr - zbâr vruum - vruum zbar vlam 

si eu sunt tot amestecat 

tulburat tintuit nemiscat 

jn nemernicul pat 

deja sunt sigur am clacat 

e zi de vizită în spital 

cei mai mulţi dintre noi facem frumos 
stăm aliniati 

cu mâinile spălate cu ochii ciudati 

ne-am frecat cu piatra pe răni până am dat 
de îngeri rebeli defectati 

= a n 


Amintiri în pungi de plastic şi-un mop 


de-a lungul timpului amintirile 
le-am strâns si le-am îndesat 
în pungi de plastic 

sub patul stresat 


cu mare grijă le-am adunat 
primul sărut sprijinit cu tâmpla de mal 
primul înec 

departe în larg cu ochii uimiti 
spalati de valuri de sare si frică 
ca într-un ritual 

primul orgasm mai ales 

primele flori oferite 

scoici sparte ghiocuri 

primul consult dezbrăcat 

timpul trăit internat în spital 

şi câte și mai câte lucruri ciudate 
ce mi s-au întâmplat 


când vin femeile de serviciu cu mopul 
încremenesc de spaimă 

de frica de a fi şters 

să nu-mi trăiesc restul de viaţă întrebând 
dacă mă cunoaşte cineva 

dacă sunt om bun dacă eu sunt 

să nu fiu cumva amintirea cuiva 
înghesuit cu mopul în colt 

într-un salon de spital 

Sufletul meu loc comun pustiu 


sufletul meu loc comun un cocon 
atârnând într-un alt cocon 

şi un număr de striptis lasciv 

un ou de muscă plutind ca un spor 
mai întâi îmi încheiam 

nasturele de sus de la pijama 

apoi începeam să-mi zbor ora de somn 
din salon în salon de la un pervaz 

la alt pervaz de cer 

şi de atâta zbor aerul se subtia 

şi mi se făcea frică deveneam fusiform 
sau făceam târâşuri cu plosca în mână 
într-o întrecere de o frenezie nebună 
cu gandacii decolorati de spital 

cu cip sub elitră şi-o cruce pe burtă 

la finiş ei deja mă aşteptau 

incolonati 

sa traiti imi ziceau 

iar eu îi treceam în revistă 

îi felicitam îi mai și decoram 

cu seringa de fier 


de cele mai multe ori zăceam în pat 

în patul de fier ca o langustă 

doar ochii îmi rătăceau tulburati 

pe sub cupola de sticlă, câte o fustă 
flutura uitată pe pietre cărunte 

mai flutura şi câte o mână în larg 
amestecată cu valuri mărunte 

cu pescăruşi albatroşi cu vapoare şi plute 


trupuri străvezii bolnave 

se strecurau încet pe sub uşă 
spre lumea de afară 

o lume bizară bizară 


eu, cel dintâi bolnav 
cavalerul de ler 

cu spada inflorita ca un lujer de fier 
cu frigul in oase cu fruntea arzand 
tintuit intr-o camera ingusta 

stau pavaza voua, strajerul de chin 
ca un clopot de taina Doamne 

si ma subtiezi si ma ierti si ma treci 
dincolo de vama 


sangele imi fuge din carne si ploua peste crini 

Salonul trei 


abia internat spasit cu figa in mana 
deschid usa salonului trei 

si dintr-odata se facea o alta lume 
ceva mai stranie cumva 

unde pluteau prin aer 

pungile cu ser de la perfuzii de-a valma 
cu seringi bandaje şi asistente mov 

din când în când venea în picaj 

un cărucior năuc 

trăgând după el o cutie de carton 

care se lovea de paturi de noptiere 

se mai lovea de câte un bolnav 

dar de obicei trecea şuierând 

şi se pierdea 

în spital până la ziduri până sub tencuială 


pe jos pe gresia umedă se târau 

tot felul de garouri multicolore 

aproape că nu mai aveam pe unde păşi 
cei mai sănătoşi dintre noi 

din cârje au făcut un fel de picioroange 
cu care se plimbau printre paturi aiuritor 
într-un du-te vino mecanic 


de undeva de sus picura o lumină firavă 

şi se prelingea prin ochi până-n străfund 
apoi dintre crăpături apăreau hoţii de lumină 
cu o mie de picioare gălbui 

după care dispăreau în neunde 

şi-n noi se făcea întuneric 


aici veşnicia nu mai e de mult un mit 
înflorea în fiecare dimineaţă de sub paturi 

şi fiecare perfuzie era o catedrală de spaimă 
tasnind din braţele noastre ca o luminare 
până sus în tavan 

Aleluia Doamne! 

Pe sub pamant cumva si pe furis 


toate vorbele le-am rostit adanc in pamant 
si ma cutremur si spice imi cresc 

la subsuori pe sub coaste în ochi 

şi crizanteme reci şi pruni uscați 

cât de prelung mă şuieră vântul în livezi 

şi câini subţiri şi cai mascaţi 

ca şi cum o mie de cristale mă străpung 

e zare şi moarte pe câmpie în sus 

şi ne cresc crucile pe mormânt 

cât cerul 


se anunţă un an cu belşug 

unul câte unul bunii mei prieteni 

s-au tot dus se duc 

şi-mi creşte frica în carne şi ochiul îmi este stins 
iar gerul în tâmplă ca un piron înfipt 

nici nu mai am genunchi de-atâta rugă 

nici ochi de-atâta plâns nici gură 


ce crezi, mă închipuiam cât muntele de înalt 
deasupra câmpiei la veghe 

şi mă visam o candelă, lumină şi duh 

şi sângeram în cuie pe cruce prins cu lut 

ce oarbă îmi este frica ce rană îmi creşte vina 
nici dinţi să-mi mestec soarta nici timp nu mi-a rămas 
ce abis m-a cuprins de-a valma cât sunt de trist 
ce coapse dulci arată moartea cât e de frig 

şi mă strecor în lume mânat de presimtiri 

mă pierd în neguri brune îngeri căzuţi 

sunt rătăcit de mult în altă lume 


şi ninge atât de trist peste noi morminte 

Probleme nerezolvate 


sa ne iertam sau nu tatii? 

si cand pot fi ei iertati, 

în moartea lor sau poate în viata? 
ce se intampla daca si noi, 

copiii tatilor nostri, 

devenim asemenea lor? 


copil fiind 

uram ceea ce deja mi se intampla 
si ma uscam pe interior, scorburos, 
de parca o lumina rea ma sfredelea 
din cap pana in calcaie 


ce este mai trist 

este ca nici nu banuiam 

ca am sa devin ca el, 

de parca cineva semanase 

in barbatii neamului meu, 
neputinta de-aş vedea fiii, fiicele 
cum cresc, 

cum se înalţă la soare 

sau cum devin şi ei părinţi... 


îi privim pe furiş pe copii 

să nu ne simtă cum le cerşim un semn 
sau ne înfăşurăm sufletele 

cu câte o amintire despre ei 

şi ne închidem în noi ca în morminte 


îmbătrânim urât şi nici măcar nu ne dăm seama de ce... 


eu mi-am iubit tatăl 

aproape că nu l-am urât 

l-am şi iertat, 

dar nu ştiu cum, aşa s-a întâmplat, 

nu am fost lângă el când s-a dus în pământ, 
singur şi năuc ca un cuc blestemat 

Cântec nauc a lună plină 


se întâmplă abia 

ca tu să pasesti în vis 

cumva nesigur frânt 

şi să te prelingi pe lângă pereţi 
ca o umbră scrobită trosnind 

şi să te sfărâmi de atâta durere 


picioarele le simţi ca de sticlă 

când reci când fierbinţi 

iti e şi frică să le atingi să nu se franga 
şi singurătatea te clantaneste te învăluie 
te îmbracă în veşminte de ceară 

de atâta ură 

ne putrezesc nopţile sub noi 


pe holul strâmt 

ne facem rugăciunea de seară 

cu palmele subsuoară ghemuiti zgribuliti 

după care ne inaltam fiecare până pe paturile de fier 
imponderabili 

parcă am fi făcuţi din ceaţă 

din mister 


inimile ne sunt împietrite 

flăcările înghit paturile de fier 
câteva asistente sar într-un picior 
printre paturi 


noi, cei mai bolnavi 

ne dăm drumul în picaj de la fereastră 

și în loc să ne zdrobim de beton o luăm în sus 
într-o lumină albastră 

Ascuns in propriu-mi trup, dar trist 


ai vazut cum ploaia deschidea 

acoperisurile rosii 

ca pe niste ferestre 

si cum se iveau 

ielele batrane dinspre copaci 

ca niste lilieci 

şi cum zburau si dansau într-un vârtej nebunesc 
pana se desirau 

si se faceau ninsori 


pe noi dimineata ne gasea ascunsi in spatele casei 


iti mai amintesti cum intr-o zi am ucis 
culegatorii de cioburi rataciti 

şi cum din lut am născut 

culegătorii de rouă 

ce frică îmi e de atunci 

și câtă ură am strâns în mine 

în pereţi 

în zidurile de ceaţă în mugurii beti 


mă caută moartea şi nu-i spun 

că mai sunt 

că-mi mai aud sângele urcând pieptiş 
şi se face noapte şi se face frig 

odată cu moartea 

în propriu-mi trup 


o, câtă lumină la fereastră ţi-am apus 

La o tigare agatat de zare 


m-au internat acum multi ani 

în spitalul municipal 

și sunt fiară rănită 

schingiuit de boală în unicul pat 
fără de alinare doar veşnic în păcat 
abia de câte-o moarte 

îmi mai întrerupe vina 

decât să-mi sorbi lumina 

ce altceva mai poţi să-mi faci ? 


şi cum tresar a spaimă 
şi cum mă plâng a murmur 
de buze chinuite de tâmplă sfâşiată 


ce lungi litanii îmi spui acum la asfintit 

şi pruni imensi şi puri 

în carne-mi înfloresc 

ce bine-mi e acum 

când moartea-i moartă abia de îndrăznesc 
câţi îngeri ţi-am ucis o, Doamne 

cu ură 

cu rouă ucigaşă cu spini de fier şi crini 

în diminetile reci şi triste 

în timpul cel sfârşit 


şi mă retrag în mine aşa încet încet 
cum şi ţigara își trage fumul înapoi 

Flori de cuc 


la sfarsitul noptii 

taiam drumuri in ochiul de sare 
în timp ce lacrimile ne plângeau 
ca nişte bocitoare 


de fiecare dată tu mă întrebai 

dacă știam că ochii tăi încă nu au văzut lumina 
că sunt atinși de la naștere 

de îngeri cu aripa 

și s-au stins pentru că așa a fost scris într-o carte 
eu tăceam și dormeam mai departe 

cu capul lipit de subsuoară 

o, sânul tău stâng 

ca o pasăre pasăre măiastră 


purtam în suflet atât de multă rană 
dragoste cruntă 

de câte ori striveam 

lumina pietrelor mă clătinam 

și din mine cădeau fluturi 


cât de mult te iubesc ce mult m-ai iubit 
carnea iti era foc și durere si chin 

de nici nu ne mai știm 

te vreau noaptea cuibărită în mine 

pe umărul meu fragilă 


asa doar suferim 

și ni se face foame și sete și frig 
și nici nu pot să te sărut 

să mă inalt și suspin 


de multe ori m-am crezut egalul lui Dumnezeu 
ce blasfemie 

și atunci cădeam din cerul meu peste livezi 
ca o umbră de fum 

ca un scuipat scăpat printre dinţi 

dar de cele mai multe ori ma plangeam 

și muream pe furiș să nu cumva sa mai simt 
dorul de tine și spaima amestecate 

cu rănile din suflet mai rele decât moartea 

in cerc 


se limpezeste ochiul a verde 
ori a căprui în aşteptare 
însingurat se scurge gândul 
tulburător spre zare 


odihneşte-te în mine îţi zic 

şi uită-te cum înflorește sub pruni reveria 
cum se stinge lumina în lumânări 

și cum cad îngerii unul câte unul 

cu rana de cer adânc înfiptă-n piept 

şi tremură a moarte lăstarii cruzi de prun 


după un timp m-am regăsit 

în vămi 

acolo unde tot creşte o lună verde 
străvezie ca o cruce 

şi unde visul mă repetă îmi caută urma 
sărutului amar pecetluit în piatră 
pământul din mine tresare mirat 

și noi zburăm zburăm 

și umbra ta creste tot mai înaltă 


am strâns tarana multă 

și iarba strânsă greu pe piept 

urcă în somn din mine până în cer 
o, tu mă iartă pana nu mă pierd 


cred că la noapte am să ies la cules de cioburi în liniștea din cer 

Sa nu ucizi copile, niciodata sa nu ucizi 


în fata mea se adunau tot felul de oameni si câini 

oamenii scoteau din buzunare banuti 

şi îi aruncau la picioarele mele 

şi cumva monedele dansau 

se învârteau ca nişte titirezi nebuni sfâr sfâr sfâr sfâr sfâr sfâr 
alţii aruncau cu firimituri si se adunau pe mine mii de vrabii 
cei mai incrancenati trăgeau cu prastii în ele 

le luau de pe picioarele mele şi le răsuceau gâtul 

le smulgeau capetele cu mişcări încete ca într-un ritual vicios 
era sânge peste tot şi fulgi si capatani 

se făcuse ditamai grămada de moarte 


oamenii se adunau în jurul meu din ce în ce mai mulţi 
şi priveau cum creşte muntele de carne 

unii pariau alţii se minunau de parcă se întâmpla 
întâmplarea aceea divină a învierii lui Isus din morţi 

ca din senin au apărut şi vânzătorii de vise 

vânzătorii de seminţe vanzatorii de prastii 

ceva mai retras unul cu pielea învechită pe el 

învârtea de zor o bilă 

mai toţi îşi puneau întrebarea că de ce tocmai eu 

ce merit am de se strânge în jurul meu atâta amar lumea 
ei şi şi ce dacă se aruncă cu de toate în mine 

poate merit 

poate am făcut o faptă urâtă poate sunt om rău 

un lotru poate am schingiuit animale oameni 

poate-i un emigrant ca ăia cu bombe spunea altcineva 
du-te bă la Merkel s-a auzit un bărbat ceva mai răvăşit 
câţiva au râs hămăit de parca aș fi fost trimis la moarte 
câtă stupoare ce spectacol grotesc câtă vină 


aşteptarea sângera picături mari si vomă și nervi si ură 
mă simţeam trădat un personaj de zgură 

mai cred că cineva undeva veghea 

dar cu lumina din ochi dată încet la minim 

dintrodata 

s-a pogorât din cer un fulger turbat un blestem 
și toţi am murit 

am murit cu uimirea încremenită în ochi 

îmi tot venea să plâng să urlu la lumină 

dar nu mai aveam nici ochi nici vină 

stăteam stingher cu lacrimile în mână 

şi mă făceam cu totul o amintire si tarana 


curând am să mă-ntorc știu asta 


şi am să mă urc umil în lumânări 
de acolo te voi veghea și lumina copile 

Îi era bine 


l-am crezut mai întâi nebun 
acolo un nebun frumos 

și cuminte 

umbla aşa prin lume 

cu felinarul aprins 

şi noaptea şi ziua 

la vânătoare de zâne 


mai întâi le pusca apoi le punea să cânte 
şi ceața 

mereu era ceaţă când vâna 

şi ceata îi umplea ochii 

apoi îi intra pe o nară în suflet 

de se umfla ca un balon 

până se făcea dimineaţă 

când lua de la capăt 

vânătoarea lui saltareata 


ceața de noapte e mult mai rea 
mai aspră 

decât restul de ceaţă 

se lipea de tine de trebuia 

să te scuturi ore întregi 

erai nevoit să dai tot timpul 

din mâini și din picioare 

iar dacă te-ar fi văzut cineva 
ca și cum 

ai fi fost o păpuşă scălâmbă 

îşi va fi făcut cruce 

poate va fi stupit cu frică în sân 
s-a scrântit și ăsta 

sigur va zice 

e plină lumea de scrantiti de lunateci 
să ştii 


de multe ori 
mi se făcea milă 
aşa fără motiv 

îl opream îi dădeam o ţigară 
și el topaia fericit 

sau râdea 

mai mult chitaia 

și o rupea la fuga 

trăgea din ţigară alerga pufăia 
ziceai că e o locomotivă 

cu aburi și lulea 

ca o nălucă albă candrie 


altfel îi era bine 

şi umbla aşa prin lume 

ametit de vin ori de vreo cadână 
cu felinarul aprins 

lălăind de zor sub lună 

Anatomie 


mi se pare lung tot mai lung drumul 

construit cu migala 

de la o coastă la cealaltă coastă 

și tot așa până la umăr 

apoi până-n călcâie - sunt coaste peste tot 

în trupul ăsta belit de timp 

și întors pe dos cu părere de rău 

de niște probleme existentialiste 

pe care Dumnezeu încearcă să le rezolve 

ori de câte ori îl încearcă la schimbarea vremii 
reumatismul junghiul perfid din oasele-i bătrâne 


între timp fără să realizez am devenit eroul 
tuturor întâmplărilor de-a lungul acestei 
şosele de coastă 

cu târfe multicolore sădite pe margine 
în scroburi săpate din timpuri străbune 
la umbra lor cresc poveşti aberante 

şi când vor crește cât luna de mari 

vor umple de poeme cărţile toate 

cărţi încă nescrise dar bolborosite 

la crasma de poetii lunatici 

cu oftica în piept de zici că e 

o medalie lucioasă 


cineva a îngropat în mine un avion 
prăbuşit într-o noapte pe aripa-i moale 
căruia i s-a înfipt un ac cu gămălie în ceafă 
să nu mă doară în somn 

- avionul cu o singură manşă 

locul este marcat cu o pată mare 

de transpiratie 

iar pielea imi e deja in stare flambata 

si tipa in mine pruncii promisi 

si pietre curg cu zgomot pe abruptul povarnis 
pilotul e în transă și ochii îi zboară chiorâş 

candva mi s-a spus 

ca am viata neagră în cerul gurii 

şi nu prea am înţeles mare lucru 

doar ţie îţi înflorea carnea 

roşie şi neserioasă ca o gulgută 

acum plouă îndrăcit peste faţă 

peste picioarele grele bolnave de gută 
îmi decupez din ploaie un şezlong 

mă aşez şi privesc din el 

la dansuri şi iele la cocostârcul olog 


m-a flendurit timpul cu patimă rău 
ca pe o cârpă 

fac doi paşi înapoi îmi umflu pieptul 
şi mă salut cu voce îngustă 

flutur un tim apoi mă culc 


- tot mai mă aud din câmpie respirând 
şi roua îmi cade oblic pe faţă suspin 

Clopot de lumina 


să nu mă pierd în vami 

mi-ai legat de gât 

un clopot de bronz 

unul de lumină şi altul de fier 

şi toate aveau limbile din piatră 
din carnea lor muşcată 

îmi curgea luna peste piept 
mustind de întuneric 

doar eu ce mai scânteiam electric 
de dragul tău 

mie îmi plăcea cel mai mult 

cel de lumină 

îl tineam în braţe îl mângâiam suav 
în timp ce ascultam 

frunzele cum cad 


azi am repetat de zor 

moartea în balcon 

ne tineam de mâini şi oftam 

apoi am privit marea cum urca la cer 
sau cum înflorea vesnicia 

în pomii stingheri 

- cum mai plesneau pietrele în larg 
printre corăbii de lemn şi corsari 


de un timp 

nu-mi mai sărută tâmpla niciun zeu 

trec doar cai bătrâni peste glodul de ger 
în pieţele de fum peste drumuri de fier 
câmpu-i brăzdat de aripi groase de zmei 
de zei semizei şi îngeri ciudati 

cu aripile pătate de cer 

Clepsidra 


ma doare cumva neputinta mea 
de a nu fi bobul acela de lumină 
picătura de clar de nemurire 
geometria culorii în cuburi de roz 


mă doare cumva umbra călcată-n picioare 
până la oasele mustind de întuneric 

am să mă alunec pe un tipat de înger 
călare pe un alt înger 

la rândul lui şi el călare pe un înger 

până ai să înţelegi şi-ai să mă ucizi 

cu ură la nesfârşit 


pe sub ochii miopi 

revolta zvâcneşte în urlet cu sânge 

mă ştiai singur într-o casă de lut 

stând la fereastră cu o cană în mână 

cu o mângâiere în cealaltă mână 

şi fruntea îmi era aspră de atâta așteptare 
cu o rană în ochi, cu o uitare în suflet 


amândoi ştiam că s-au strâns 

în noi atât de multe lucruri ascunse 
din vremuri de străbuni 

mai știam și de clepsidra din lut 

cu nervuri de os şi argint 

și fire de vis de sânge și lumină 
lucrată în somn 

de îngerii dinadins orbi 

și mai știam că în ea 

Dumnezeu purta după el nemurirea 
şi un ochi de şarpe transformat în nisip 
și nu e bine uite câte cruci purtăm 

Data shadow 


fiintele care traiesc in somnul meu 
s-au schimbat, nu stiu cum 

dar le-au crescut gheare si colti si par 
din cand in cand le mai iesea un os 
prin genunchii de sange 

si se auzeau de nicaieri 

respiratia timpului greoaie 

si ghilotine desprinzand universul 
dintre nove şi stele cu o singură tăiere 
de o parte lumină de alta întuneric 


noi rămâneam în neant suspendati 
loviți năprasnic de timp 

sau priveam prin ochiul calului mort 
întors cu migală înspre interior 

ca printr-un ochean cu lentile fumurii 
înfloreau ploile în nori 

şi cum stăteam călare amândoi 

pe un înger burtos 

apoi hăituiam cu unghiile cerul 

în disperarea noastră de a avea 

un biet început 


ne erau fruntile încinse de sete, sclipeau 

iar vântul ne bătea cu păsări peste mână 

ne bântuia piatra în somn 

şi noaptea se scufunda în genune 

ca într-o hazna mirosind a flori 

a sânge a ruină 

aici ceasurile îşi dormeau de milenii secundele 
parcă am fi o pădure bătrână iubito 

cu durerile adunate în scorburi 

cu frunzele scartaind la fiecare adiere de vânt 


ne iubeam nestiuti dezbracati de pielea frivolă 
pe sub clipe, pe sub crampeie de timp 
semănam ravasiti 

iluzii aduse din lumea unui prinţ 


sau puneam de o revoltă în prunii uscați 

tu erai pasăre rară 
când albastră când amară 


zăpezile îmi frigeau tălpile 

ori de câte ori încercam să te vând 

şi mi se făcea iarnă pe sub frunte 

şi mi se făcea dor în spital pe balcon 

de unde fluturam batista însângerată albastru 
de tine 

Neinchipuite 


ma uimesti iti zic 

şi-mi cade întuneric greu 

peste ochi 

peste mână peste buze 

peste ziua de ieri 

e tot o vânzoleală sub pielea mea 
în oase 


îmi este greu să mă deschid 

mă prind de un gând şi trag de mâner 
până când se face iar noapte 

sau 

până când se face iar dimineaţă 

în neliniştea mea 


tu laşi uşa de la intrare deschisă 
să intre aerul rece intră şi poştaşul 
poate reușesc să-ţi scriu un vers 
pe pleoape 

prins într-o inefabilă uimire 

cu mâna pe clanta - ce viata 


din cuvintele care-mi plesnesc 
printre dinţi cu atâta candoare 
vor răsări sub tălpile tale 

nişte păsări albe şi mari 
cusute de mână 

pe preşul de gumă, dansezi? 


se pare că sunt cel mai posedat om 

de cuvinte nescrise 

poate sunt un norocos 

deşi doar tu mai ajungi pe furiș în ochiul meu 
închis strâns în nestire, mă mai iubesti? 

Ninsori de vara 


uite cum viscoleste în noi parsiv 
si cum ne troienesc amintirile 
de-a valma peste timp 


ne chircim zgribuliti 

în starea lanului de grâu 
grâul cel mare grâul dintâi 
şi ţipă bobul în spic 

în tâmpla mea 

despicată de frig 

ca un prunc nenăscut 

cu pleoapele ude 

cu părul ninsori 

plete nebune 


toate iubitele mele s-au adunat sub prun 
repetă scrâşnind moartea 

apoi învierea din morţi 

și toate astea 

pentru spectacolul desuet apocaliptic 
despre care se vorbește în cârciumi 
că va veni 

parcă și văd cum 

pe sub duzii pitici 

peste mirişti arzând 

zboară un cuc 


ninge subtil peste noi nostalgii 
și vara ne frige de zor sub tălpi 

Zi de vizita 


pe holul spitalului a crescut 

peste noapte un copac 

zici ca este o uzina de facut praf 

cu o elice în vârf si un motor turbat 

ce zbârnăie tremură împrăştiind întuneric 


dincolo de spital a început să plouă 

se amestecă cerul cu pietrele și rouă 
păsări cu scoici 

trei florărese cu niște crini agnostici 
animale vegetale cenuşii şi fluturi şi un clop 
spitalul ăsta şchiop şi asistente cu cioc 
ca un zid mantuit sufletul meu miop 

o, cresc cimitirele cât munţii până-n înalt 
iar frica ne roade papucii sub pat 

femei în fuste și coc se abat 

la ușa de fier şi nu ştiu de ce nu răzbat 
până la noi noi cei spânzurați 

de perfuzii, atarnati 

ca nişte clopoței de sticlă de pervaz 


să se facă linişte urlă asistenta şefă bărbat 
şi se face până când un bolnav 

topaind într-un picior vesel hoinar 
porneşte motorul din pom 

zbâr zbâr vruum vruum zbâr vlam 

şi eu mă tot întâmplam 

tulburat țintuit nemişcat în tainicul pat 


e zi de vizită aici în spital 

cei mai multi dintre noi stăm frumos aliniati 
cu mâinile spălate cu ochii ciudati 

ne-am frecat cu piatra pe răni până am dat 
de urmele bolii 

și de câte doi îngeri stricati 

Apoteoza 


unde durerea naprasnica 

se transforma 

intr-o dorinta carnala salbatica 
apropiata de nebunie 

si unde sa-ti doresti 

sa te contopesti in intregime 
in iubita 

cu umeri cu brate si calcaie 

si sa te dumnezeiesti 

într-un păcat continuu 


ierburi carunte ca un lat de oțel 

ce ne cuprinde gleznele 

nunta ce se întâmplă în noi 

și prunii și cucii și uliul tăcut 

îi simţi iubito cum clocotesc în sânge? 
cum cresc în noi sălbatice fructe 
chiar Dumnezeu și vântul tot mai rece 
chiar timpul comprimat în miime 

de clipă fierul subtiat 

ce ni se împlântă în suflet 

și fluturi orbi cu felinare 

ca niște aripi de foc și lumină 

ne fâlfâie în burtă... 


acum se mai aude doar moartea 

ca o locomotivă ce isi cară morţii 

în niște vagoane de pâclă 

și pânza de fum de ploaie de himere desculte 

Copil din crin 


ma tot strabate drumul de fier 

din ochi si pana in talpi 

pe piept tot sine de cale ferata 

zici ca sunt corzi imense de tambal 
hei, 

sunt poetul surd 

cu ochii insamantati cu zare căprui 
în carne îmi creşte umbră 

ca un ghemotoc de întuneric 

tu eşti zmeul care se tot înalţă 

și nu am mai avut sfoară 

să te tin aproape 

poate 

eşti pasărea pictată 

în fereastra postului de miliţie din sat 
şi coastele iti sunt zabrelele 

ce-ţi tine zborul ferecat 


se pare că Dumnezeu 

e artist la trapez, 

la circul şchiop din Fayoum 

hei, 

câtă pădure am despicat cu pieptul 
cu drujba în rapel 

mi s-a spus că m-am născut bătrân, 
desfrunzit, pe drum de pământ în căruţă 
există un loc la marginea satului 
unde caii s-au oprit din senin 

şi m-am născut 

acolo bunicul a săpat o fântână 

de sete topită în adânc 

unde îngerii strălucesc luminati 

pe treptele ei de foc am plâns 

şi am sângerat 

lemn sfânt pietrificat în pruni 

eu feciorul născut din crin 


trupul meu din sânge 


şi din durere din lut am fost făcut 

din care femeile musca 

halci mari de lumina de fericire 

ce stiti 

ma vor crucifica cucii în asfintit 
oh, 

vesnicul mire al mortii, 

pruncul ascuns în sâmburi de cais 

Fiara 


fiara din fiara crescuta adanc 

bratele tale ca niste ierburi ciudate 

și cum umbli în mine carne tremuranda 
prin cotloanele sufletului prin umăr 

prin oase fluierând 

frunze alb albastre rănite 

de multe ori strivite sub orgoliul meu 
colturos și greu ca o stâncă 


doar ochii tăi haruiti cu lumina 

de nimfă 

strălucesc puternic 

dragostea ta 

o tornadă de emoții 

și trupurile noastre flămânde 

ca niște fiare vrăşmaşe sfâşiindu-se 
eu iti sorb lacrimile târzii 

tu îmi bei sângele cu o voluptate nebună 
apoi stralucesti o viata întreagă 
până mă nasc din nou 

și cresc drept și luminos 

ca o rază păgână 


de data asta în locul buzelor 
mi-au crescut aripi de fluturi 

în locul ochilor am frunze de prun 
și piept de vultur și suflet de cuc 
și mersul meu e inaltare 

și brațul puternic 


în urma mea porțile cerului s-au închis 

infruntarea destinului 


bate hai hui vantul prin livezi 

a patat frunzele pomilor cu lumina 

apoi s-a oprit a incremenit pana si cerul 
luna s-a stins 

un zgomot ciudat tot creste 

din lrădăcini si urcă încet pana la urlet 
si nu mai stim daca florile 

pot fi vinovate de zbor 


si daca tot pleci te rog 

arunca amintirile cu mine 

ca pe pietre in urma 

si drumuri ma vor trece subtil 
pana spre pulpele tale aramii 
pana in triunghiul mortii subite 
si nu voi mai fi 


drumul imi tot repeta pasii 

parcă îşi mângâie colbul până la pietre 

şi rănile isi mângâie de zici că este calea lactee 
aşa cu praful prelins peste tâmple 

cu păsările ciugulindu-i spinarea 

mă doare sinceritatea iubito şi nu ştiu de ce 
dimineaţa îmi arde ochiul cu rouă 

şi colbul îmi creşte dincolo de glezne 


conştiinţa de aripă a fluturului prins în insectar 


ca pe cruce 
şi cântecul din cireş înainte de a mă sinucide 

Modificatie 


cum trec anotimpurile peste oasele mele trosnind 

si cum le cad frunzele si ramurile odata cu timpul 

si cum vine iarna cu gerurile ei 

şi le lasă urme adânci desfrânate ca de senile în carne 
mamele îşi cară cu dricul fii în cimitirele de tarana 

şi îi plâng cu vorbe adânci în dogoare 

și argint sare și rugină 


în poduri de aer de taverne de fum 

poetul îşi plimbă versurile albe cu lanţul 

şi fierul zalelor zornăie strident neînchipuit de greu 
se mai aud şi paşi tarsiti pe coridoare 

şi poştaşul tipand şi fata bălaie cum moare 

şi cum uitarea roade din tine 

cea frumos aşezată pe raftul de scrum 

nici nu ştii cât o să te doară cuvântul nespus 

dar şi amintirea tigarii fumate pe balconul strâmt 
în hotelul azvarlit la marginea mării 

marea aceea cu valuri de cretă şi alge mugind 

de fiecare dată cand se lovesc de stabilopozii cu zimti 


te-am visat că erai precum Afrodita în spumă arzând 

şi cum marea rupea bucăţi mari de carne din tine 

până nu mai rămâneai nimic nici cât bobul de zare 

parcă mă vedeai cum înotam dincolo de digul spart de furtuni 
ai fi vrut să plângi ai fi vrut să mă strigi să mă chemi înapoi 
dar ştiai că dincolo de dig nu mai am cum să te aud 

eram doar eu şi marea într-un zbucium divin 

şi pietrele cernite de aerul chin 

pentru că devenise periculoasă 

ai închis cu zăbrele câmpia din sufletul meu 

cred că sute de poeme ţi-am scris 

poeme cu inorogi orbitori 

cu grifoni razletiti cu ştime şi zei cu pasărea rock şi mume de zmei 
fără să ştiu că în larg marinarii fabricau poeme din orice 

le puneau la sticle şi le lăsau să plutească aşa în calea tuturor 

Nonsens 
- Hic et nunc - 


pentru mine a venit timpul acela 

in care bucuria ti se da cu incetinitorul 

si din ce in ce mai rar 

pana cand ai uitat cum mai este 

sa fii fericit sau doar tanar 

mi se tot spune ca tineretea e o stare de spirit 
nu este 

durerea ce mi-a cuprins tot trupul 

si oasele fragile ca de sticla 

ce sta sa se sparga 

cu pocnet sec îmi aduc aminte 

de batranetea bolnavă ce mă bântuie de-o vreme 


îmi iau o țigară desi nu mai fumez 
și mă uit la genunchii mei 

deja prea firavi albiti de neputinţă 
cu-n tremur continuu 

și mă întreb de unde atâta energie 
să se bataie până la durere 

și realizez dintr-odată 

că batranetea consumă din mine 
într-o clipită 

mult mai mult decât toate nopțile 
de dragoste la un loc 

și e normal să murim 

storși de vlagă beti de neputinţă 

Poem de dragoste 
scris neglijent intr-o zi oarecare 


cum iti miscai soldurile, de la o 
margine la cealalta a zarii 

luna se unduia si ea a dorinta 

plutea în aer vraja carnala taina 
trecea în goană și un pâlc de fluturi 

şi cai şi copitele lor de fum 

cu potcoave de brumă tropăiau în cer 
cu potcoave de fier bântuiau câmpia 
o herghelie de manji în oasele luminii 
priveam de sub pruni cum tulbură tihna 
doi gugustiuci 

- dacă uiţi să mă strigi nu mai exist 


mi se umezesc palmele de atâta tristeţe 

de atâta singurătate de încremenire 

în lumina căpruie a ochilor tăi 

noaptea îşi trăieşte orele în umilinţă 

cu picioarele goale răzvrătite 

alergai în zigzag de-a latul patului meu 
alteori în cerc umbrind bucuria 

de multe ori te pierdeai 

- cu fiecare regăsire focul era mult mai înalt 


ce galbenă e rochia ta verde şi nouă! 
tu te inaltai și umbra ta se latea 
acoperea toată câmpia mea 
de mine nu se mai ştia nimic 
de cele mai multe ori mă ascundeam 
în ziua de dinaintea naşterii mele 
și mă priveam 
fărâmă de om un bot de aur rodit în câmpie 
hălci de senin se întindeau peste vie 
atât de albastru 
eu o sămânță de piatră farama de lavă şi duh 
străjerul îşi cântă plânsul în corn 

cu lacrimi grele de tarana 

şi peste mirişte in zbor un inorog 

îmi aduc aminte că puteam să nu mă mai nasc 
să trăiesc definitiv în aceea ultimă zi 


trosnește în cer a furtună 

frigul îmi sparge degetele fragile 
și peste toate 

mai arde și fitilul candelei în mine 
până la scrum 

chiar nu mai știți sunt sigur 

că încă mă mai locuiesc febril 
că-mi curge prin vene numai vină 
că exist aici pe caisului doi 

Verschrankung 


te privesti incontinuu 

in oglinda din mine 

imi tot vine sa tasnesc furios 

din spatele ei 

să o fac tandari sa mă renasc subit 
dar de cele mai multe ori 

mă ascund pe furiș 

pe sub unghiile tale chircit 


mă tot spăl cu roua din palme 

până orbesc 

apoi adun toţi laurii crescuţi pe canale 
și îi arunc într-un mărfar pe dig 

cu speranța 

că într-o zi voi fugi cu el sunt sigur 
doar dacă liniile de cale ferată 

nu se vor destrăma în dantele subțiri 
cum s-a mai întâmplat cândva 

atunci s-au strâns într-un bulgăre mare 
de zahăr ars 

ti s-a tot rostogolit peste griji 

într-o conexiune cuantică 

cu impotenta mea de a părăsi 

câmpia oglinda și viata 

asta de rahat 


tot simt 

cum miroase a gutuie a Crăciun a colinde 
în casa de pământ cu pereţii de var 

e doar miros de neputinţă în prag 

la ferestre 

şi sunt atâtea taine ascunse în zid 

tot timpul beat de apus 

ca de o iluzie rară, fragilă 

și pe sub frunte îmi fulguiește iar 

aerul rar carunt si senil 


timpul meu nu a fost altceva decat un cosmar 


73 


si stiu ca nu va opri 
poate doar când moartea va înceta 
să mai fie parte din acest poem 


Verschrankung - rețea de sârmă ghimpată 


74 


Cutia neagra 


ne vor transforma in gandaci 

poate în viermi 

şi nu ne va păsa 

ne vom scoate sigur dinţii 

pe rând 

apoi vom râde cu gura până la urechi 
unul de altul 


oasele ni s-au subtiat 
sub piele 

zici că sunt 

fire albastre 


ne paştem de sub unghii 
omătul 

ne adunăm unul 

în altul pe furiş 

mie îmi urlă cumplit 

în sânge 

câinii morţii 

tu îţi râzi plânsul smerit 
şi în ochi îţi creşte pieziș 
o cruce de lacrimi 


copite de rouă 

ne picură în vis 

pe caldarâmul de sticlă 
de pe ulița mea 


- sunt câmpul belit de zare 
de mirişti și pruni 

sterp mirosind a păcate 

si a betii făcute pe furiș 

Nesfarsire 


In nebunia asta a timpului 

viata mea nici macar o clipa 

nu este 

adica nici nu am timp sa zic 

uite asta a fost viata mea 

si ea trecuse de mult 

fara sa lase o urma 

poate doar în orgoliul meu 

desi nici acolo nu sunt sigur 

ca ar fi ceva 

atunci de ce atâta încrâncenareo 
0î0n0 0a0 Od0eOmOonstra că suntem 
că dâra lăptoasă 

lăsată în urma pașilor 

reprezintă și altceva 

de cât o grămadă de muci, 

eu cred că nici măcar 

acel mare nimici nu suntem 
poate cineva să zică măcar 

eu sunt nimic? 


Mult mai inteligente de cât noi 
animalele plantele 

au renunţat la vorbire 

pentru ca să nu le mai prindă dimineaţa 
vorbind nimic. 


Normal că îmi place să fi fost 
neantul acela fabulos 

de dinaintea creaţiei 

unde voinţa negatiei 

era peste tot 

și când toate 

în nefirescul lor 

păreau să fi avut un rost! 

Poate doar... 


Poate doar frica de nebunie 
sa ne faca mai buni. 


Prospetimea imaginatie pierdute 
ca un drapel in berna 
fluturand a nimic. 


Moartea cu fusta patata cu cruci 

cu priviri languroase mângâietoare 
ca o amanta care imi ridica bucuria 
trupul pana la cer 

imi tot intindea capcane 
semanand cu niste catuse roz 

din plus ori matasuri scumpe 

si tot rostul orgoliului nostru 
nefacand altceva decat 

sa umple fantanile absurdului 

asa cum isi aruncau taranii 

vitele moarte in puturi secate de vant. 

Stire 


s-a luminat în sfârşit 

a ziuă în mine 

cu suferință si lacrimi am răpus 
fiara de întuneric crudă haină 
cu toată disperarea am lovit-o 
in pantec si am fugit 


fluturii plecati in bejenie au revenit 
pe rand cu chef de harjoana 

cu chef de iubit 

ca un foc inflorind albastru 

din ochii mei caprui 


dorm cu vantul strans in brate 

dorm visez te sarut 

dorm cu macii rasariti sub sânii nopții 
cersind lumina unui licurici 


drumurile mele au fost doar dus 

cu plecari inutile plecari catre nimic 

pe cand inventam de zor zapezi 

ma ascundeam la pieptul tau 

pana imi trecea spaima si deveneam subit 
barbatul ce m-am vrut 

bărbatul pe care l-ai iubit 


din spital au pornit în zbor 


toate paturile spre răsărit 
în mine tarana câmpiei cântă a nesfârșit 

Trandafir salbatic 


daca as fi ascuns in ochiul tau stang 
un trandafir salbatic 

iar spinii lui ti-ar sfasia privirea 

atat cat sa-ti aminteasca 

ca nu-i iubire fara durere 

fara chin 

si că ne pierdem sublim 

în nimicuri 


părul tău blond curgând în cascade 
s-ar aprinde deodată și ar lumina 
întunericul trist al nopţii ca un far 

o lumină strălucitoare 

iar mie pasăre neagră de pradă 

mi s-ar topi aripile în somn 

și aerul din piept 

oasele mele sângele meu 
transformate în cenușă 


tu ești dans nemișcat o statuie 

trupul tău gol înfierbântat 

miroase a iarbă crudă a iasomie 

udă a tămâie 

braţele tale sunt bântuite de umbre 
sărutul tău e ca un pahar cu vin 
soldul iti e rotund sânii plini de lumină 
ești toată o închisoare capcană divină 
iubita mea 


cu versuri suave am să te lovesc 
peste umeri ca un bici de aer apoi furtună 

ar fi trebuit sa-ti scriu azi un poem 
și să-l transfer stării de floare 

să ar lumina cu statui de zei 
clepsidra s-o încarc cu soare 


cumva ce mult aș mai fi vrut 

să tipe-n noi iubirea ca un prunc 
să-ţi cânte imnuri prunii mei divini 
a înviere să se-aprindă niște crini 


iubirea s-o ascundem după o stea 
și nimeni să n-o rupă de ar vrea 
și-n gândul tău să mă preschimb 

să te-nconjor cu dragoste cu-n nimb 


un dar ceresc un foc divin 
iubirea noastră aspru chin 

în mine ninge impersonal 

cu îngeri ca în pânza lui Chagall 


te-ai întrupat cu atâta candoare 
te-nchipui după umbra unui cuc 
cu of iti plâng iti cant nauc 
iubita mea îmi esti ziuă cu soare 


80 


Cumpana 


îngerii și-au rupt aripile 

și au plecat pe jos 

întru întâmpinare 

pe drumul dintre cele două lumi 
lumea oamenilor și lumea mea 
drumul dintre întuneric și lumină 
unde locuiesc de unul singur 

și Dumnezeu stă ca o cumpănă 
între lumi 

înclină mai mult spre lumea oamenilor 
spre mine nicicând 


mi s-au albit ochii 

de atâta nelumină 

îmi sar din cap 

doar inima îmi spune 

ce este în jurul meu 

stăm la taifas câteodată 

când așteptăm să se întâmple ceva 
picioarele mele au rădăcini 

în loc de degete 

iar braţele ramuri 

le învârtesc în jurul meu 

și se face vârtej 

și mă înșurubez în pământul de gumă 
să nu mă pierd 


aici nu rămâne nicio urmă 
pe unde trec când trec 
doar câteva cruci 

cioplite din carnea mea 
de mine ca un cimitir 

de speranţe pierdute 
aerul e plin de otravă 

fum și regret 


lumea asta se termină cu mine în cer 
cât de curând 

ingerul tau 


daca te-as intreba despre iubire 
profesoara din tine 

mi-ar recita un poem 

poate din Romeo si Julieta 
scena din balcon 

nu stiu de ce 

dar nu-mi mai vine sa cred 

ca ai mai putea vibra 

ca ai mai putea fi 

femeia vulnerabilă din întâi 


cred că nici nu mai știi 

să iubesti 

ar trebui să înțeleg 

că nu-i vina ta 

nu ai cunoscut până acum 
pe nimeni ca mine 

cu uraganul în piept 

cu furtuna în suflet 

cu ochii triști de înger... 

și să te ningă cu ger 

sau să te cuprindă 

cu privirea cu focul din tâmple 
și să te înalțe pana la cer 


acum mult timp 

Dumnezeu ţi-a trimis un înger 
pe pământ doar pentru tine 
să-ţi fie zid și foc să-ţi mai fie 
să-ți mângâie sufletul 

să te vindece de vină 

duh și biserică și iubire să-ţi fie 
și m-am născut 


e timpul iti zic 
să ne salvăm din întuneric 


Intro 


iti vine să crezi te-aş fi urmat oriunde 
bolborosind în barbă poeme și un cântec 
în casa de bolnavi mărginită de mare 
unde atâtea himere desprinse din fum 
ding-dang ca o secundă precară 

sau pe holurile reci unde fluturi hoinari 
săvârşesc dansul nunţii urmat 

de aceea cădere imbratisata 

sau se sinucid lovindu-se de zid 

cu o frenezie teribilă şi greu de închipuit 
unde asistentele blonde se infratesc 

cu bolnavii firavi printre ace fiole și feșe 
unde mă simt mai acasă decât nicăieri 
unde miroase a jale a uitare 

și nimănui nu-i pasă 


ni s-a promis o plimbare pe faleza de piatră 
pe care să mergem târând fiecare 
gândacul lui legat cu o sfoară 

sau atarnati de perfuzii în şir indian 
mergând cu grija de a nu strivi umbra 

celui din faţă cu un gest reflex 

aproape hipnotic 

şi mâinile noastre vor ninge puf pe dig 
dinspre stabilopozi se va auzi un murmur de valuri 
şi unde miroase a alge şi a mormânt 

cum se mai surpă peste noi maluri maluri 


trec bolnavii pe coridoarele de sticlă... 

demult nu mai e vremea 

în care ne scoteam unul la altul ochii din orbită 
cu câte o bucată de scoică ciobită 

aşa cum eram noi bolnavi cronici 

de iubire de moarte de zmei 

când miroseam de departe necuviincios 

a floare de tei 

Lup flamand 


sunt ca un lup flamand 

de dragoste de iubire 

am atâtea lucruri frumoase 
strânse în mine să-ţi spun 
să-ţi dăruiesc să-ţi plang 

și să te închipui în 

starea de floare 


am să-ţi luminez precum luna 
nopțile lungi 

și am să-ţi port crucea 

pe piept înfrigurat 

nici nu poţi să-ţi închipui 

ce zace în mine în zadar 

și ce foc mă arde rece 

și cum mă frange a rană 
fiecare lacrimă de-a ta 


sufletul meu te caută 
scânteiază de dor în el 

stele fluturi îngeri și păcat 
am atât de multe săruturi 
fierbinţi adunate în buze 

în tâmplă 

de ce nu te regăsesc în mine 
în fiecare dimineaţă 

femeia mea de-o viata? 


cum pâlpâi peste ape tremurânde 
nimfă adormită trupul tău lup flămând 
intuind trecute anotimpuri 

și focuri și poteci 

Golgota 


nu inteleg la ce bun atatea matanii 
atatea rugaciuni 

cand tot imi este frig in suflet 

si atata iarna in trup 


i-am pășit pașii lui Isus 

unul câte unul 

noroiul și scuipatul m-au albit 
spinii mi-au sfâșiat carnea 
pietrele crunt m-au lovit 

și am văzut doar cruci și întuneric 
atunci 

unde-i luminarea 

și cine ne înalță? 


abia de e ora opt seara 

am stins lumânarea 

și am fugit în mine 

când încă mă mai cunosc 

deja nu mai contează suferința 
știm amândoi și eu și Dumnezeu 
e rândul lui să ceară 

iertare Petre am greșit 


se face iar noapte și nu știu cât mai rezist 

Rugaciuni in apus 


oricat ti-as vorbi despre noi 
despre dragostea noastra 
nu vrei sa raspunzi 

în niciun fel 

ai inima înghețată 

ca și cum dintr-odată 

ti-ai trăit toate spaimele 

de femeie încercată 
speriată de singurătate 
mai rău decât de moarte. 


în fiecare noapte 

mă plimb în imaginaţia mea 
cu imaginea ta ca o icoană 
ca un glonte fierbinte 

înfipt în carnea mea 

ca un nimb de lumină 

ca un ciob de stea 


și de fiecare dată sfârșesc tulburat 


cu ochii în lacrimi 

cu gura uscată 

și ninge în lume neîncetat 
cu zăpadă amară albastră 


nu-ți fie frică de mine iti zic 
întră în poemele mele 

ca în suflet 

sărută-mă pe tropi 
sărută-mă pe viata 

apoi citeste-ma atent 
printre cuvinte 

printre versurile însemnate 
și vei vedea 

că poeziile mele îmi sunt 
aripi de aer aripi înnodate 
că zborul mi-e frânt 

că inima îmi este bolnavă 

ca fara tine nu mai exist 
sunt tot numai rana 


si vei mai vedea 

cum fara niciun interes 
am dat in floare 

mai abitir ca un cires 
aflat in primavara 

Scrisoare catre tine de nicaieri 


De n-ai fi fost tu, 

ar fi trebuit sa uit sa ma mai nasc. 
As fi fost pierdut 

si ag fi trait departe de tine, 
singur si pierdut. 


De n-ai fi fost tu, 

vant ma faceam 

sa te caut 

de n-ai fi fosti te-as fi inventat 
ca pe o mașină cu aburi 


Așa mi s-a spus 

că nainte să mă nasc 
Dumnezeu mi-a sădit 
iubirea pentru tine în suflet, 
m-a scăldat în lumină 

şi m-a trimis la tine, 

dar m-am rătăcit 

m-am tot rătăcit 

până m-am pierdut 

la mama în pântec 


apoi 

dintr-o întâmplare ne-am cunoscut 
era o seară de iarnă, 

în noiembrie 

douazecisiunu în două mii saptespe, 
când totul era searbăd pustiu 

şi m-am îndrăgostit de tine, 

fără să vreau, fără să ştiu. 

Nestiute, sufletele noastre cumva s-au atins... 
în ochi ne-au incoltit fluturi, 

în carne au înflorit cuci, 

aerul mirosea sălbatic și divin 

a iarbă, a vin 

și am înţeles simplu ca vom fi 
suflete pereche. 

mereu te-am cautat 

si nu te-am găsit... 

tu ai stat printre oameni 

sau dormind chircită la subsuoara 
unui înger de gheaţă 

eu printre morile de vise 

din câmpia mea, 

printre prunii dantelati din livadă. 


De nu vom pute fi împreună 
am să te învelesc cu soarta 
să nu-ţi fie frig, 

am să te veghez cu viata 
să nu-ţi fie frică în vis 

de nimic. 


Cred că ar trebui 

să te ascund în suflet 

să nu te găsești, 

până când lumina ochilor tăi 
va înnopta definitiv, 

ibratele şi buzele 

pecete îmi vor fi 

pe umărul pe sânul tău stâng, 
vei sta cu tâmpla lipită 

de sufletul meu, 

și-mi vei atârna de ochi ca o lacrimă, 
te vei prelinge ușor pe obraz, 
când cald, când sărat 

sufletul meu pereche. 


Stropii de ploaie mă mângâie 

aşa cum o făcea glasul tău. 
Adorm... visez, ma inalt. 

Când ai vrut să mă saruti pe furiș, 
așa, ca pentru ultima oară, 

gândul tau a tipat ca o pasăre spin 
și m-am trezit... 


Ni s-a dat un dar divin, 
iti spun, 

e tot ce ne-am dorit amandoi sa fim, 
iubeste-ne iubito si iarta, 

saruta-ne si nu ne parasi... 
niciodata. 


Te voi iubi, să ştii, 

mereu te voi iubi... 

și când vei fi nor, 

ploaia din ochii tăi voi fi, 
Soare după ploaie de vei fi 
eu raza ta voi străluci, 

în întuneric. 


De vei vrea să pleci, 

mă voi sparge în mii de bucăţi 
mă voi risipi și mă voi lipi 

de umbra trupului tău 

iubirea mea amară 


îngerii ne toarnă în pahare 
polen de lună, 

iubiţi, iubiţi se pare... 

de o ghilotină. 

Psihoza 


inca de la nastere in mine 

viata si moartea erau amestecate teribil 
dupa legea nescrisa legea nefirii 

mai degraba o ezitare ontica 

iar fruntea imi era franta, 

tăiată în felii subțiri si roșii 


nici nu știu de ce dar 

ceva s-a frânt în mine definitiv 

ca și cum m-aș fi golit de viață brusc 
și acum atârnam nefiresc 

agăţat cumva de bucata mea de timp 
ca o confuzie 


VLY i A 


și moartea îmi mângâia tâmpla rănită de vânt 


de-ai fi văzut cum urcau fântânile în ceruri 
în cercuri din ce în ce mai mici 

la olaltă cu sufletele pietrelor 

îngheţate albastru în ochi 

în anotimpuri secrete lumi de apoi 

și noi ne loveam bezmetic, năuci 

de zidul de întuneric al nopții 


mi-am luat o cafea la barul din colț 
amară 

pe care am plătit-o 

cu zile rămase din copilăriei 
păstrate cu grijă în mine 

pentru ultimul drum 

Cat este de trist 


daca as fi stiut as fi plecat de mult 

din drumul tau pe drumul meu 

asa am stat agatat de speranta fluturand 
pana cand m-am subtiat 

si m-am facut tot una 

cu praful cu drumul de pământ 

atât de mult m-am uitat 

încât nici nu mă mai pot chema pe nume 
și nici nu mai știu dacă exist 

of, ce trist este 

cât este iubito de trist 


tu iti fluturai pleoapa subtil 

creșteau inocente până la cer 

și ne izbeam de ele cochet și cu stil 
treceau asistente albastre în echer 
pe bicicletele lor roz în zbor 

tot zuruind pe holuri de zor 

viscolea peste tot cu feșe, seringi 
sunt Doamne rana pe care tu ningi 

cu îngeri deocheati și nimfe cât poarta 
și te joci Doamne cu mine de-a soarta 
printre ruini* 


ce trist e când nici nu mai ai ce muri 


cât este de trist iubito nici nu poţi să sti 


*)ruin(i) sau muşcatul dracului, călugărişoară, soparlaita, floarea văduvelor, plantă 

Autoportret 


Sunt un barbat uitat nascut 

într-o duminică dimineaţa în căruţă 

în goana cailor din frica de moarte m-am născut 
atunci câmpia a tresărit din ceruri s-a auzit curgând 

o lumină galbenă pufoasă septembrie cincizecișipatru. 


Sunt compus din şaizeci si doi de ani 

un metru optzeci si doi barbă şi multe regrete 

sub frunte ochii-mi luminează căprui 

cel mai adesea sunt răstignit pe cruci străine fără vină 
şi în care prietenii aruncă cu drag cu ură şi pietre. 


Din mine tasneste neputinta şi durerea prin unghii /ca o răzvrătire 
de-o vreme silabisesc versuri din putrede cuvinte 

lupii își urlă menirea la stele 

iarba se frânge în genunchi sub mușcătura fierului de coasă 
lichefiez singurătatea pe brânci 

şi o îmbuteliez în peturi de plastic. 


Nu înţeleg de ce când mă vezi ochii tăi se măresc 
şi dintr-odată binele devine răul cel mare 
peste noi giulgiul de întuneric moartea... 


„„„eu am văzut durerea 

am pipăit-o m-am logodit cu ea și m-am izbit cu fruntea 
de pământ până când am devenit o umbra 

din care roade zilnic tramadolul. 

De ziua mea 


stii ce imi doresc cel mai mult 

si mai mult 

in duminica asta 

duminica franta ziua mea? 

cand te trezesti sa ma suni 
sa-mi spui ca ma ierti 

si Ca ma iubesti cum nu ai putut 
sa iubesti vreodata pana acum 
eu sa nu fiu in stare sa rostesc nimic 
sa ma apropii de tine timid 

da-i in ma-sa de dinti 

cumva reușesc să-ţi zic 

apoi să iti iau mâna în mâna mea 
și să zburăm înalt 

pe deasupra caselor 

pe deasupra 

orașului adormit 

zborul nostru să nu poată fi oprit 
să ne tot inaltam pana când 

din noi va rămâne doar un gând 
de dragoste mută 

ne vom prinde în braţe strâns 

și ne vom topi picurând 

sub soarele aspru arzând 

nu-i nimic îmi spui 

vom încerca și mâine 

și în fiecare zi 


e rândul meu să mă trezesc 
singur cu ochii umezi inrositi 
a fost doar un vis 

îmi spun 

Decembrie trist 


ma urlu pana voi uita ca sunt 

ca moartea mi s-a cuibarit in tampla 
se stinge focul sfant din lumanari 
pe strazi in lume incet se scurge 
decembrie stingher in vremi 


în fumul ce străbate spitalul 

ca o nălucă timpul se strecoară 
cumva pieziș mă zboară 

în palme îmi înflorește gri sudoarea 
în preajma mea tot se înmulţesc 
morminte cununate în zori 

și parcă am incaruntit 

și nu mai văd și nici nu mai aud 
cum plâng icoanele culori 


în carne îmi crește adânc o rană 
degetele îmi sângerează a cuie 

tarana mă tot cheamă înspre ogoare 

un țipăt pătrunde câmpia undeva la sale 
știi, acum zăpada nu mă mai ninge 

şi bruma în veci nu mă mai doare 

este aşa un dat o flacără subţire 

ce se scurge în firul de iarbă 

în flautul de argint cel fermecat de zâne 
şi muzica mă cheamă în mâl 

în mlaştini vechi în cratere solare 

și mă tot coboară 

în liniştea smerita din icoane 


sunt înger şchiop cu aripile topite 
de roşul viu din triste felinare 

Entuziasm 


campia curge linistita la picioarele noastre 

nici nu o mai observam 

ne-am instrainat pana si de noi 

ne aducem aminte de ea cand crivatul ne sfarma 
sau cand aerul fierbinte ne-mpiedica sa respiram 
doar timpul îl mai simțim 

cum ne poartă în spate 

până în mormânt... 


inchipuie-ti că dincolo de mormanul de piele și oase 

este adevărul absolut și toată liniștea din lume 

paradisul pierdut 

dar cum să trec de cel ce sunt? 

de multe ori plonjez în mine mă afund 

dar de fiecare dată mă trezesc cu o durere cumplită de cap 
mă dor și picioarele si spatele crunt 

și nici nu mă mai recunosc o perioadă de timp 

apoi reiau scufundarea până devin fum părere sau vânt 

Exercitiu de respiratie 


ultimele zile de noembrie 

zile reci 

vezi cum ne sfasie amintirile? 

si cum frigul ne impresoara subtil 
cum gerul incremeneste 

iarba frunza valuri valuri 

gura se inclesteaza 

dintii se sfarma 

aerul pe care il tinem in maini in piept 
ca un tais viclean zimtat 

imi sfarteca tampla 

deschide-mi deschide-mi 

te rugam umil 

apoi treceam alb prin lume 

cu moartea tinandu-ma de mână 


nu știu cum s-a făcut 

dar ai apărut lângă mine 

mă prinzi de umăr 

mă priveşti adânc stăruitor 
respiră îmi zici şi toate vor fi bune 
respir și nimic nu se schimbă 


ne cresc şerpi în piept 

vijelios zornăind a frică 

şi iarna ne loveşte în frunte peste mâini 
oricât de încet ne-am deschide 

tot vom fi luaţi prin surprindere 

şi purtaţi de vifor până ne vom pierde 
cu mâinile încremenite într-un gest 

de rămas bun ce lume nebună 

scriu şi dorm printre rânduri 


deschide-mi uşa 

mi se părea că te rog 

şi treceam alb prin lume 

cu moartea tinandu-ma de mână 
obosisem şi nu mai respiram de mult 

ma prefaceam incet incet 
într-un munte de gheaţă 
scufundat în iarnă până la subtiori 


te apropii de mine ca o nălucă 
respiră îmi zici respiră respiră 

imbratisarea 


„Eu întorc ulcica/ Si ulcica întoarce vatra/ Si vatra întoarce soba/ 
Şi soba întoarce grinzile cu horna/ Şi grinzile întorc podelele 
Leaturile şi şindrilele,/ Şindrilele întorc crângurile/ 

Şi crângurile întorc pe Sfântu Spiridon/ Şi pe Sânziene 

Şi Maica Domnului/ Să întoarcă inimile celor impricinati 

Unul asupra altuia/ Cu cugetele 

Şi cu dragostea/ Sa se impaciuiasca!” 


(Descântec de dragoste) 


imbratisati suntem o parte de divinitate 

o fărâmă din carnea lui Dumnezeu 

de fiecare dată ne inaltam patimasi 

până când se termină aerul și ne sufocăm 


de cele mai multe ori ne minunăm 

și ne dezbrăcăm cuminţi de aripi 

le așezăm cu grijă într-o carte 

după care desenăm în suflet 

un cerc cu creta colorată 

ne invartim în jurul lui până când ametim 
sau cădem fulgerati pe podeaua de piatră 
murmurând cuvinte într-o limbă ciudată 
cu ochii pierduţi în oglinzi curbate 

din care ies păsări negre turbate 


am pustiit cerul de îngeri iadul de flori 

râul sălbatic l-am urcat în munti 

între noi iubito încă mai sunt punti 

nimeni nu-i vinovat 

cuvintele nespuse ne dor pe înserat 

am înghesuit toate tăcerile într-un poem 

apoi le-am șters 

poate nu știi în grădină a înflorit veșnicia boem 
și pe sub pruni trec păsări în zbor 

fără vreun rost 


99 


cineva mi-a soptit 

ca am fost sortit sa fiu 

pruncul ce se va fi nascut 

asa sunt doar un poet rătăcit în livezi 
cu oasele frante cu glasul stingher 

- unde iti sunt aripile ma intreaba 
unde iti este zborul 

dar versul dar plansul unde-ti sunt? 


nu știu, îi răspund 
e ca și cum nu le-aș fi avut nicicând 


hei, iubita mea cu glezne subțiri 

cu ochii umezi cu buze sângerii 

cu sufletul păsări aurii 

ce dor îmi e să iti sărut pleoapa 

cobor apoi spre pe gât 

pe umăr 

până la încheietura cotului sublim 

ești toată un geamăt o bucurie un dor divin 
o herghelie de îngeri lichizi 

și te pătrund fierbinte tantric adânc 

mă preling în tine lavă lichidă fier înroșit 
până mă pierd înger proscris 

sufletele noastre contopite într-un singur trup 
suntem când eu când tu 

un întreg 

până când moartea ne va despărți 

în două aripi frânte topite de ger 

in drumul tau 


în drumul tău priveşte în urmă 

peste umăr vezi partea mea de lună? 

pe partea mea tăcută a umbrei 

mă tot rescriu amar cu înverșunare 

nu te opri, nimic nu se compară cu frica noastră 
măcar nu ai habar 

cum n-ai ştiut că aşteptarea ta ucide 

eu m-aș lipsii de tine dar amintirea ta mă doare 
urlă a lup spaima în mine 

să vină şi renunţarea zic 

în drumul meu spre mântuire 

un ritual cu zei şi demoni beti și lună plină 


priveşte în urmă peste umăr 

să vezi cum alergam pe străzi 

şi cum se-ndură cerul să mă urce 
încet încet la el 


am făcut o obsesie pentru blugi tăi pictaţi 

mai ales îmi plăcea cum îi împătureai cu grijă, 
cum îi aşezai pe spătarul scaunului înalt 

eu respiram întunericul şi nu mă săturam 
mimam amândoi un amărât de orgasm 

după care fumam o ţigară 

și tot repetam jocul acesta absurd 

până când ne subtiam 

şi ne făceam totuna cu scrumiera uitată în pat 
de cele mai multe ori ne uram 

deşi nu încetam niciodată să-mi placă 

să-ţi sorb dimineaţa lumina din din ochi 

și zâmbetul cu har 


din tine a mai rămas un rest 
o urmă un licăr de păcat 

eu lanţul vinei îl târâi noaptea 
cu zgomot și trudă în pat 

Ucigasii de zei 


în curând mă va învinge iarna cu frigul ei 
am visat cum că gerul e un început 

că voi primi un chip pe care să nu-l cunosc 
brațul imi va fi puternic mersul frumos 

și voi fi stăpânul soartei mele 

de bărbat înalt cu lumină în ochi 

cum deja știi, sunt ucigașul de zei 


în mine ţipă bezmetic noaptea 
sunt singur în dormitorul capcană 
cu perdele roz 

oglinda se deformează 

se răsucește în ea şi se sparge 
și dintre cioburile sângerânde 
minune, apari tu 

blondă goală pușcă 

sub pleoape tineai strâns privirea 
și focul în pântec 

și se făcea cumva că ne este bine 


când ai vrut să mă nasc Doamne, 

ai aprins cerul 

și am venit cu focul în piept 

cu tâmpla în cruce și moartea în ochi 

Umblare cu mure 


umblu prin tine 

ca pe o miriste tânără flamanda 

încet cu piciorele goale cu ochii plini de lumina 
copacii se sting şi îşi dezbracă impudic 
ultimele frunze 


ne tineam sfioși de mână 

dragostea tot picura din noi in tarana 
încercam să fugim 

să fugim oriunde în lume 

dar ne loveam de oglinzi ca de lună 

și ne împrăştiam cu zgomot sub umbră 
fărâmă cu fărâmă 

speriaţi ne ascundeam apoi 

fiecare în ochii celuilalt 

ne agatam sau ne lipeam de gene 

si tot asa pana cand ne trecea viata intreaga 
dupa care o luam voiniceste de la inceput 
la fel de seriosi si plin de fara de noroc 
nu-i asa ca este trist prea trist uneori 


in palme ne-au crescut fluturi 

si cioburi si huma si mlastini si o laguna 

pana intr-o zi cand am devenit 

amândoi statui din cretă păgână 

în altarul devenirii lucrurilor în nimicuri comune 

Unde esti? 


eram inchis intr-o colivie de fier 

și nu știam daca îmi pasa 

cuvintele imi erau ca niste cioburi cu aripi 
cand se loveau de mine infloreau 

si se facea deodata lumina caldura 

in inima mea 


aripile lui uitasera sa zboare 

a uitat sa zboare a uitat sa zboare 

tipa in mine cineva 

si nu intelegeam ce tot mi se intampla 

nedumerit cu ochiul lovit de un flutur peste tampla 
într-o glastra 

tu coborai din Olimp inconjurata de barbati nauci 
si ei iti ciuguleau carnea din palma 

si lumina din pleoape 

într-un final deveneai alburie si zburai peste case 
naluca mea frumoasa 


unde esti? ma intreba 

asistenta cu fusta scurtata 

legata de un carucior cu o sfoara inflorata 
roţile scartaiau ochelarii îi cădeau de pe nas în găleată 
unde eşti unde eşti unde eşti 

încerca să mă trezească 

din visul meu din somnul meu legat 

de o perfuzie cu fundă albastră 

după care se lăsa peste tot o tăcere parșivă 
pica din cerul pictat sub fereastră 

o ploaie de melci primitivă 

apoi întindeam mâna și desenam 

lumea mea urâtă rece primitivă 


- port în mine o colivie de fier despre care ştiu foarte puţin 
mai am și un ciob de cer și o cretă colorată 

Despre singuratate 


in mine creste tiptil tiptil moartea 

ji fac semne cu mâna nu mă vede 

continui să comunic cu ea tot dând din mâini 
poate se plictisește și pleacă-n pustii 


tu, singură într-un colt 

eu singur în celălalt colt al încăperii din noi 

acolo unde ar trebui sa ne inaltam 

să ne purificăm 

trecând din camera care se crede bărbat 

în camera care se crede femeie 

luăm toate camerele la rând până la camera de apoi 
urmează camera de apoi strigă unul în neant 

nu mai era nimeni să-l audă 

deja se făcuse pustiu 


când facem dragoste alunecăm 

mai degrabă singurătatea ta se dă cu avionul 

peste singurătatea mea până la orgasm 

după care voi fumati o țigară 

tu cu singurătatea ta într-un colt 

eu cu singurătatea mea ne luăm de mână și fluturăm 


când se face întuneric ni se face frig 

glisăm pe rând în spaţii alternative 

cu speranţa că sângele va fierbe clocotind 
mie îmi crește în cap o casă de lut 

tie iti cresc o mie de brațe 

o mie de sâni încerc să te mângâi 

mâinile mele se înfig în pereți și se fac totuna 
cu albul din var 

cu tristețea din uși 

bucuros deschid un perete și mă culc 


ridic puţin vălul și mă uit 
nu-i nimeni în mine plecasem de mult 

L-am zarit 


l-am zarit se vorbea pe strada de mine 

l-am zărit cu mâinile atarnandu-i greu din umeri 
trist rătăcit speriat de lume 

cu ploaia șiroindu-i pe frunte pe gură 

cu mersul nesigur de om rănit răpus 

târât de învingătorii 

în straie de gumă și coifuri de lână 

în urma lui doar ură 

cui îi pasă zic urlu ca lupii în strungă, cui? 


trec trenuri de umbră 

batalioane de cuci în furtună 

crivățul rupe din mine urme sânge și brumă 
treci și tu iubito strada pe urmă 

ca o nălucă fulgerând albastru cioburi de lună 


am senzaţia de tine în cerul gurii iti zic 
iti simt respiraţia lipită de mine 

îmi e cald și atât îmi e de bine 

încât am uitat deja că sunt singur 

și aproape de moarte departe de lume 


e trupul lui s-a sinucis și a fost aruncat în uitare 


acolo unde se întretaie lumina cu umbra 
șoptește ferit strada de mine întruna 

Mic tratat de traumatologie 


partea tanara din mine se revolta revolta 
cresc tumori in corp ca niste flori de camp 
înfloresc pătrund prin ochi 

și se înalță de sub frunte 


alunec pe topogan până la tine în uter 
înfloresc și eu ca într-un descântec 

și mintea mea bântuită de fantome cu ciucur 
în straie de sticlă 

cu mânere din os 

păsările mute pier în foc 

mă zbat fără rost în cusca de fiere 

și cum întunericul mă străpunge 

din ochi până în cer, 

cui să mă cer? 


am văzut cai înveşmântaţi cu oameni 

alții cu aripi cum se luptă cu vântul 

cum isi purtau intestinele în cutiile de tabla 
și cum Zuruiau pietrele în aer 

și fluierau moasele bătrâne 

la câini sau la vrăbiile de pe sârme 

pe gard atârna o corabie nebună 


tu dansai la bara de fier 

în timp ce iti indesam lasciv în chiloti 
boabe de linte 

afară batoze sleampate 

și batalioane de strunguri în salturi mortale 
aruncau cu bucăţi noduroase de span 

în prunii albaștri 

cum mai chiuiau a moarte cucii sihastri 


zburau peste case ziare vechi 
săreau piulite în aer inrosite în foc 
nu mai este loc iubito de vreun troc 
cad peste noi râuri secate 

și hainele curg de pe noi grele și reci 
ce zici, pășim în al nouălea cer 


107 


cepe us i 


Unsprezece petale, poate cele unsprezece noduri 
împrumutate, în timp, de la Nichita, ce ar trebui să facă 
un întreg, un acoperiş care să mă învelească peste 
moarte. Un acoperiş parabolă din 12 petale, dar cu o 
petală lăsată lipsă dinadins, pe unde să pătrundă ploaia, 
vântul, soarele, gerul, viata. 


ACOPERIȘ 1 


privirea mea iti străpungea ochiul până în ceafă 
apoi se prelingea pe umărul tău pe sâni pe coapse 
și nu știu de ce se întuneca deodată se făcea un 
întuneric stupid pe sub pleoape nu tu mă dureai 
doar ideea de tine încă mă îngrozește și urma 
lăsată pe umărul stâng și-mi aduc aminte cum îţi 
sprijineai fruntea de sufletul meu pe ascuns uf, 
cum mă doare bucata de cer sub care amândoi am 
râs am plâns am făcut dragoste sau am fumat 
țigară de la ţigară sau o făceam poștă iti aduci 
aminte cum ne loveam de stabilopozi dragostea 
noastră până se făcea praf apoi o luam de la cap 
proaspeți balansam după un scenariu scris 
aproape perfect de inginerii de suflet inginerii 
aceia cu platoșe de piatră și plumb 


din când în când ne arătam pe cer de după 
perdeaua de nori când apărea umărul tău când 
barba mea răscolită de vânt apoi fulgeram 
puternic sau ne tineam de mână rătăcind pe acolo 
pe sus ce faci îmi zici și eu nici nu știam ce să-ți 
răspund mă lăsam purtat pe aripi de vânt până se 
făcea noapte apoi te bântuiam plângând 

ACOPERIS 2 


intotdeauna am vorbit despre iubirile ce le voi 
trai la timpul trecut asa stiam dinainte ce mi 
se putea intampla cat de mult puteai sa ma 
iubești să mă ranesti si cât vom plânge stand 
spate în spate pe pervazul ferestrei de la 
etajul trei sau poate doar așa credeam că se 
poate întâmpla mă uitam cum mi se petrec 
zilele una într-alta cum mi se rătăceau 
drumurile dar mai ales ni se petreceau 
amintirile ce le vom avea fără să realizez că 
timpul meu curgea într-un singur sens liniștit 
cuantic spre cel mai îndepărtat punct cardinal 
al trupului aflat în putrezire agresiv sau 
priveam la răstignirea lui fără nicio cauză pe 
crucea rece și umedă a singurătăţii fără 
spectacol spre niciunde în spaţii de aer 


acoperișurile toate zburau iubito peste noi 
ploua cu cer peste pietre cu tipete puternice 
înalte urlete groază și noi stăm infricosati si 
febrili într-o încordare mortală ca două arcuri 
îmbătrânite și moi nu mai este timp deja 
renuntam nu mai este nimic de făcut îmi 
spuneai poate doar să ne trăim nebunia până 
la capăt și ne vom întoarce învinși în noi pe cai 
cu aripi 

ACOPERIS 3 


locul in care nu se intampla nimic daca nu esti 
atent nici nu stii daca e noapte sau zi patul 
meu perna mea casa braţele mele gândurile 
zborul prunii toate au încremenit într-un 
asfintit când pe cer străluceau și soarele si 
luna în același timp parcă se ţineau de mână 
și zâmbeau senil doar moartea mai putea sa 
ne surprindă poate și cucii fâlfâind sublim 
despicand în felii subțiri miriștea dimineţii 
scăldată de rouă cât de departe pari a fi cu 
sânul picurând peste icoane viaţă și lapte de 
mamă rănită într-un târziu ne prindem de 
mână degetele mele încolăcindu-se tandru 
peste degetele tale într-o imbratisare tainică 
fericită mirosind mirosul acela unic de iubiți și 
toți în jurul nostru înnebuneau brusc și locul în 
care eram prindea deodată viata și se colora 
cald a uimire și speranţă piciorul meu cu o mie 
de braţe 


noi eram la fel de săraci în speranţă 
necunoscuți încercați de dorințe nedorinte în 
schimb ne eram unul altuia gândul lasciv 
subțire ferma de fluturi era cuibărită sub 
coastele noastre iar întru fericirea noastră 
păsările și iarba și ochii de lup s-au albăstrit 
deodată vântul ne purta șoaptele pe pe 
deasupra mării departe de multe ori mă 
cataram în delir pe creasta muntelui venus 
până când ţi-ai tăiat părul scurt și ai scris pe 
nisip adio și ai plecat la pol în vacanţă 

ACOPERIS 4 


ne nastem plans si stam cu el infipt in gat ca o 
gheara pana murim si atunci alt plans ne va 
însoți în pământ pământul din care ne-am 
născut într-o clipă de graţie hohote de râs din 
ce în ce mai des din noi tasnea aspru 
întunericul rari sunt cei care strălucesc și 
atunci ei luminează și dincolo de moarte ar 
trebui să ne lipim de sufletul lor să devenim cu 
toții un astru puternic divin în schimb ne 
chinuim toată viata să-i acoperim cu noroi, cu 
blesteme și ură îi așteptăm în întuneric să-i 
plesnim cu bâta suntem adevărate hiene 
îmbrăcate în om ieșim în întuneric pe furiș și 
înnegrim aerul din jur e atâta dezordine în 
lume spațiile se mută continuu se întrepătrund 
sau se dilată într-o fluturare de aripă pe care 
Dumnezeu a vopsit-o albastră din greșeală aș 
vrea să înnod timpul să nu mai curgă să te pot 
iubi de-a întregul mai am nevoie și de 
splendoare dar cred că deja pentru asta este 
prea târziu 


câteodată mă strecor pe sub carne și dorm 
dar de cele mai multe ori mă părăsesc te caut 
și mă așez într-un colt al sufletului tau 
lenevesc în moliciunea gândului tău îmi e atât 
de bine și nu, nu fugi stai și tu într-un colt în 
sufletul meu până când ne contopim și nu vom 
mai ști dacă eu sunt eu sau poate sunt tu 
bărbat și femeie contopiti într-un singur trup 

ACOPERIS 5 


asistentele cu buton si coc trei D zuruind pe 
coridoare din încheieturi acolo unde gândacii 
supraponderali lăsau urme apoase în aer iar 
crăpăturile erau pline de stafilococi aurii de 
cloroform și streptomicină clorofila zvacnea din 
pereţi brațe subțiri șerpi verzi câte un bolnav se 
trezea deodată șuierând ce blânzi par în fără de 
lumină lumea obscură din spital cu scările ce 
duceau la cer umbra mea încă mai era lipită pe 
peretele din biroul asistentei șefe fără sutien sub 
halatul străveziu pătat de tot felul de mirosuri mă 
pândea să mă vadă trecând din salon spre baie 
nici nu apucam să intru când mă și plesnea cu 
palma puternic după ceafă și mă pomeneam 
înghesuit până sub duș gâfâind apoi scotea de 
undeva o hârtie și-mi recita ultimele ei poeme 
obscene scrise în ritmul trohaic până o podidea 
plânsul plângeam amândoi cu sughituri apoi 
fiecare ne aranjam hainele mecanic fără să știm că 
în larg vapoarele se înecau unul după altul că din 
cer ploua cu păsări subțiri eu mă uitam părăsit în 
echer între spaţii aveam un concurs care bolnav 
stă mai mult nemișcat ne antrenam pentru moarte 
ce mort e ăla care transpiră sau clipește din ochi 
prin salon fâlfâiau asistentele fără trup doar 
halatul era de ele căruciorul și o seringă cu ser 


niciun doctor nu mi-a ghicit boala leacul bântuiam 
prin spital otrăvit ori dormeam somn necuprins 
sub cerul funebru loveam cu picioarele câmpul 
sinoptic al nopţii eram prins ca într-o menghina 
poate nici nu eram născut și îmi făceam probleme 
ca prostul 

ACOPERIS 6 


am văzut cum răul intra în noi si tremuram 
epileptic murmuram poeme rugăciuni și 
blesteme de-a valma și nu făceam nici măcar 
un gest nici măcar nu ne împotriveam măcar 
așa de amorul artei mă victimizam mă 
plângeam la prieteni în vreo crâșmă de sat o, 
cum creștea în mine dorinţa să te frâng ca pe 
pâinea fierbinte abia acum o înţeleg pe maică- 
mea pe când se încuia în ultima cameră și 
cânta ,mierlita cea bolnăvioară” cânta si 
plângea mai bine de un ceas până când își 
pierdea glasul se stingea am alergat zeci de 
maratoane de la un perete la celălalt perete al 
camerei mele deși ușa era descuiată altădată 
stăteam agăţat de perdelele roz de la geam 
ore întregi cu speranţa că ai să treci prin fata 
casei mele fără să știu că traseul dintre mine 
și tine se desfiintase demult că e criză în lume 
că m-am pustiit și m-am pierdut cum de nu 
am avut curiozitatea de a mă uita pe mersul 
sufletelor din când în când Dumnezeu modifica 
mersul treburilor doar ca să ne zăpăcească de 
cap poate să ne umilească nu știu, știu doar 
că de fiecare dată reușea să ne învingă 
încăpățânarea de a fi fericiţi 


hei! ,,Mierlita când e bolnavă /Vine cucul și o 
întreabă /Ce ti-e tie, soro dragă? Eu sunt tare 
bolnăvioară. /Și mi-e frică c-oi muri, /N-are 
cine mă jeli”. 

mereu imi ziceai ingroapa-ti ochii în cer și 
scrie o carte dar nu am înţeles niciodată ce 
încercai să-mi spui pe dealuri se aprindeau 
focurile albe ca niște ninsori și ca de nicăieri 
venea o mână ce ne înfășura și spațiul câmpiei 
se muta putin incomodat și trist câteodată mă 
lăsasem părăsit să respire și trupul să fac 
oareșce curăţenie și un duș și dintr-odată sunt 
în fața oglinzii în care de câte ori mă uit nu mă 
regăsesc de multe ori eram în tine undeva 
într-un colț prăfuit cumva fericit mulţumit ca și 
cum reusisem în viata și nimic nu era mai 
frumos decât noaptea întâlnirii noastre dintâi 
ce se va împlini curând într-un început sau 
făceam schimb de timbre fără să ne știm tu 
erai cea care umbla în lume eu cel care am 
plâns până când lacrimile m-au îmbrăcat ca pe 
un cocon cu sare amară ar trebui să nu te mai 
gândești la mine și eu să nu exist chiar dacă 
ne-am promis să ne ţinem de mână în fiecare 
zi tu mergând grăbită pe tocuri spre locul ursit 
noaptea la focuri cu umbra ce ţi se ridica drept 
în ceruri ca o lumânare cu luna în piept și cum 
despicai tu întunericul nopţii în două iar eu nu 
mai intelegeam nimic 


să nu mă găsesc era talentul meu nu disperam 
bănuiam că mă ascundeam adânc în mine în trupul 
în care m-am născut și unde am tot încercat să mă 
reinventez zi de zi până într-o seară când te-am 
întâlnit pe net și mă gândeam că dacă mă vei 
întreba iti voi răspunde că nu nu mă cunosc că nu 
te cunosc și că voi /noi doi nici nu ne-am născut 

nu inteleg de ce se desprind bucati din sufletul 
meu ca si cum ar cadea varul de pe pereti si 
nu pot macar sa dau vina pe cer pe angoase si 
raman undeva isi mai aduce careva aminte de 
pinguinul Apolodor trimis de Gelu sa ne spuna 
că e trist? ce de umbre au crescut în spatele 
meu careva dintre noi construiește umbre pe 
furiș iar noi le purtăm mândri pe piept ori 
tainic ca pe un fetiș de multe ori când murim 
ne întoarcem în cai sălbatici pentru o zi 
galopăm pe miriști în cer până ne subtiem și 
ne facem lumină și abia atunci se spune 
despre noi că am murit eu știu sigur că nu am 
să mor când îmi va veni sorocul mă fac lumină 
doamne, ce ceaţă deasă se face în Bărăgan 
când i se întorc bărbaţii acasă curg râuri în 
râuri curge vinul în vin curge cerul și peste tot 
e un du-te-vino de aripi de îngeri betivi si de 
copii aduși să-și vadă taţii promisi si noi cei 
mai vechi mai tarsiti sunăm în cornuri de 
hârtie și ne chemăm dușmanii și lupii albi la 
parastas să bem le zic și ei se îmbată crunt 
după care ne ţinem de gât și lălăim tot felul de 
promisiuni până adormim 


un gol câte nimicuri doar vorbe fără rost spuse 
tainic ca și cum s-ar mărturisi adevărurile 
nerostite despre mersul lucrurilor în lume în 
serile geruite ca o vita îmbătrânită fără rod în 
orașele strigoi prea multe aripi frânte se 
adună sub ferestre și este frig prea frig în 
anotimpul ăsta ultim trăit nepermis 


A 

vantul se loveste amar in dunga de clopot 
tresarim la fiecare adiere de gand fiecare 
avem buzunarele pline cu lumina ca moneda 
de schimb dinspre dealuri vine strainul cu un 
caine sub brat dupa el vin ninsorile ce viscole 
avem fiecare in suflet parca suntem o ceata 
de lupi hăcuind carnea bătrână deasupra 
noastră zboară tot felul de îngeri cu firimituri 
de pâine în sân și ne aducem aminte cum 
furam cireșe în copilărie ne legam la mijloc o 
sfoară de cânepă peste cămașa subțire și o 
umpleam până la gât cu ciorchini de lumină 
bucăți de soare roșii ori gălbui fug femeile din 
calea noastră ce mai fug se aud picioarele lor 
lăpăind în noapte de parcă am fi păsări oarbe 
cu ciocuri de fier cu aripi de ger de prea de 
tineri suntem cununati în cer cu coasele cu 
sapa la spate iar sângele nostru se adună cu 
grijă în copăi din piatră albastră în el vom fi 
îmbăiațţi în noaptea cu lună plină si vom fluiera 
cântece și vom dansa nebuni și albi 


când mor mă strâng în mine să nu uit nimic și 
te aştept să-ți odihnești privirea în ochii mei 
pe buze ochii tăi mă știu mă ghicesc lăcrimezi 
și ma saruti putin atât cât să pot să mor 
liniștit 

deja stiu ca nu mai sunt om poate mai mult o 
parere ca o umbra cat de mult mi-ar fi placut 
sa fiu Dumnezeu Dumnezeul pasilor pierduti 
chiar si firul fumului de ţigară strecurându-se 
lasciv pe sub frunti mi-ar fi plăcut să fiu ori sa 
simt încheieturile robilor oropsiti și bolnavi 
ţinuţi în lanţuri în calele corăbiilor fantomă 
navigând într-un drum continuu de la un pol la 
celălalt pol până când se răzvrăteau și ardeau 
ca niște lumânări în mijlocul oceanelor flăcările 
lor luminau până când se făcea ziuă iti mai 
amintești cum dădeam foc la cuiburile de 
cioară din salcâmi și cum plesneau ouăle ca 
niște grenade și cât sufeream plâng și astăzi și 
nu știu de ce oare cine ne-a pus focul în mâini 
doar vântul doar vântul se mai simte perfid 
poate sunt poetul câmpiei îmbătat de vin care 
scrie cu nădușeala aspră din miriști cu văpăile 
în lanuri prelingându-se lichid în suflete de 
sfinţi ca în morile de piatră după atâta vreme 
îmi amintesc cum coseam câmpia sau cum te 
lipeai de sufletul meu în nopţile grele și cum 
din pruni se repezeau cucii bătrâni și nebuni 
până în adâncimea cerului se loveau de lună 
plesnind sau o sfâșiau până la oase sângerând 


în spitalul meu plin de blesteme se mai aud și azi 
valurile mării lovind în bicicleta asistentei șefe 
tipetele bolnavilor pline de febră traversând aerul 
și holul haosul ronţăind treptele noastre spre cer 
asistentele în mov zuruind zborul lor peste paturi 
și eu spânzurat de perfuzii așteptând ceva ce nu 
va veni niciodată tu te zideai ană în ziua de întâi 

să-ți priveşti moartea în ochi să o lași să vină 
la tine să o mângâi ușor pe obraz și ea să se 
întindă lângă tine pe pat într-un gest tandru 
duios aș putea sta așa o veșnicie ea cu 
singurătatea ei eu cu singurătatea mea ce încă 
mai doare să vorbim despre ce-am mai făcut 
despre copii sau despre nimicuri de-ale 
noastre o, tu pasăre galbenă în cioc cui îi mai 
porți noroc între paharul meu cu vodcă și 
paharul tău cu har se construiesc distanţe și 
poeme și nu mă duce pe mine să mă pierd în 
lucruri mărunte dă-mi harul să plâng ultimul 
meu poem și versurile să-mi cadă grele din 
suflet lumea se naște aici sub mine o simt 
cum se mișcă că este că-i vie nu e himeră nici 
gând de poet e ca un fir de plantă plapanda 
subțire 


în lipsă de spaţiu mi s-a dat un bulgăraș de 
viata ca pe o nouă șansă de moarte și mi s-au 
mai dat aripi, aripi mari, ce aripi mari am! te 
rog înnoadă-mi-le la spate 

